qundao/data-zh-poetry huggingface dataset:
和竹元珍僧舍牡丹次韵
作者：孔武仲
朝代：宋

知到东隣赏牡丹，高僧防客颇艰难。
鲜妍自是天花种，僻静应无俗眼看。
叶似蟠桃相隠覆，蘂随飞蝶渐凋残。
新诗清苦如郊岛，肯羡侯家一醉欢。
和竹元珍僧舍牡丹次韻
作者：孔武仲
朝代：宋

知到東隣賞牡丹，高僧防客頗艱難。
鮮妍自是天花種，僻静應無俗眼看。
葉似蟠桃相隠覆，蘂隨飛蝶漸凋殘。
新詩清苦如郊島，肯羨侯家一醉歡。
和竹元珍夜雨
作者：孔武仲
朝代：宋

帝城塵土熱如湯，喜有殘宵雨送凉。
旅枕夢雲縈宋玉，空階詩思感何郎。
香迷舊徑煙初斷，燈倚輕寒焰不長。
明日御溝應更好，一番晴色弄垂楊。
和竹元珍夜雨
作者：孔武仲
朝代：宋
体裁：七言律诗

帝城尘土热如汤，喜有残宵雨送凉。旅枕梦云萦宋玉，空阶诗思感何郎。香迷旧径烟初断，灯倚轻寒焰不长。明日御沟应更好，一番晴色弄垂杨。
和竹元珍寒食次韵
作者：孔武仲
朝代：宋

羁旅看春色，清明客帝乡。花开禁苑密，柳袅御沟长。玉勒无馀地，钿车有剩香。尘埃不可久，归梦楚山傍。
和竹元珍寒食次韵
作者：孔武仲
朝代：宋

覉旅看春色，清明客帝乡。
花开禁苑密，柳袅御沟长。
玉勒无余地，钿车有剩香。
尘埃不可久，归梦楚山傍。
和竹元珍寒食次韻
作者：孔武仲
朝代：宋

覉旅看春色，清明客帝鄉。
花開禁苑密，柳嫋御溝長。
玉勒無餘地，鈿車有剩香。
塵埃不可久，歸夢楚山傍。
和黄魯直送茶二首·其一
作者：孔武仲
朝代：宋

喜君屢致雲溪茗，值我正校琅函書。
飲罷清風生肘腋，吟成碧海登明珠。
誰能墦間享膏腴，只意林泉身自如。
他年遠别歸賀監，乞取茶山比鏡湖。
和黄魯直送茶二首·其二
作者：孔武仲
朝代：宋

君茶勇勇睡魔鬥，但恐濕我腹中書。
欲酬黄金臺上意，愧乏夜光明月珠。
□□□□□□□，□□□□□□如。
多君藻思比華腴，新詩妙墨更如湖。
和黄鲁直送茶二首
作者：孔武仲
朝代：宋

喜君屡致云溪茗，值我正校琅函书。饮罢清风生肘腋，吟成碧海登明珠。谁能墦间享膏腴，只意林泉身自如。他年远别归贺监，乞取茶山比镜湖。君茶勇勇睡魔斗，但恐湿我腹中书。欲酬黄金台上意，愧乏夜光明月珠。□□□□□□□，□□□□□□如。多君藻思比华腴，新诗妙墨更如湖。
和黄鲁直送茶二首·其一
作者：孔武仲
朝代：宋
体裁：古风

喜君屡致云溪茗，值我正校琅函书。饮罢清风生肘腋，吟成碧海登明珠。谁能墦间享膏腴，只意林泉身自如。他年远别归贺监，乞取茶山比镜湖。
和黄鲁直送茶二首·其二
作者：孔武仲
朝代：宋
体裁：古风

君茶勇勇睡魔斗，但恐湿我腹中书。欲酬黄金台上意，愧乏夜光明月珠。□□□□□□□，□□□□□□如。多君藻思比华腴，新诗妙墨更如湖。
喜至亭
作者：孔武仲
朝代：宋

岭路蟠蟠石似龙，亭轩更在最高峰。
九江山水吾家近，四祖烟霞晚色浓。
吟兴不惟夸美景，行人当为破愁容。
前村有酒青帘远，强饮岩间水一钟。
喜至亭
作者：孔武仲
朝代：宋

岭路蟠蟠石似龙，亭轩更在最高峰。九江山水吾家近，四祖烟霞晚色浓。吟兴不惟誇美景，行人当为破愁容。前村有酒青帘远，强饮岩间水一钟。
喜至亭
作者：孔武仲
朝代：宋

嶺路蟠蟠石似龍，亭軒更在最高峰。
九江山水吾家近，四祖煙霞晚色濃。
吟興不惟誇美景，行人當爲破愁容。
前村有酒青帘遠，强飲岩間水一鍾。
喜雨
作者：孔武仲
朝代：宋

暑伏忽已尽，金风稍自秋。骄阳仍不戢，岁计实可忧。昊天虽甚高，聪聪彻九州。闻其憔悴声，知此黎民愁。白日收赫赫，惨云布油油。昨朝雨意足，来自匡山头。稍添郭南坡，次及城西畴。入夜又滂沛，四境略已周。平明出东郭，翠亩连山丘。爽气吹客襟，馀声壮溪流。自此饱香粳，可以继麦麰。聊为拊髀歌，以代击壤讴。
喜雨
作者：孔武仲
朝代：宋

暑伏忽已尽，金风稍自秋。
骄阳仍不戢，歳计实可忧。
昊天虽甚高，聪聪彻九州。
闻其憔悴声，知此黎民愁。
白日収赫赫，惨云布油油。
昨朝雨意足，来自匡山头。
稍添郭南坡，次及城西畴。
入夜又滂沛，四境略已周。
平明出东郭，翠亩连山丘。
爽气吹客襟，余声壮溪流。
自此饱香秔，可以继麦麰。
聊为拊髀歌，以代击壤讴。
喜雨
作者：孔武仲
朝代：宋

暑伏忽已盡，金風稍自秋。
驕陽仍不戢，歳計實可憂。
昊天雖甚高，聰聰徹九州。
聞其憔悴聲，知此黎民愁。
白日収赫赫，慘雲布油油。
昨朝雨意足，來自匡山頭。
稍添郭南坡，次及城西疇。
入夜又滂沛，四境略已周。
平明出東郭，翠畝連山丘。
爽氣吹客襟，餘聲壯溪流。
自此飽香秔，可以繼麥麰。
聊爲拊髀歌，以代擊壤謳。
喜雪十韵
作者：孔武仲
朝代：宋

此夜不成雪，明朝应作霖。
细声来户牖，爽气入裯衾。
窥隙疑相射，循檐觉更深。
因风成倒阵，过竹有余音。
画阁迷钗玉，旗亭付酒金。
封漫碧涧曲，点缀假山岑。
鹤氅行何丽，牛衣卧不任。
渔罨平易失，樵径浩难寻。
却赴明光贺，潜追霢霂吟。
天街立马望，双阙正球琳。
喜雪十韵
作者：孔武仲
朝代：宋

此夜不成雪，明朝应作霖。细声来户牖，爽气入裯衾。窥隙疑相射，循檐觉更深。因风成倒阵，过竹有馀音。画阁迷钗玉，旗亭付酒金。封漫碧涧曲，点缀假山岑。鹤氅行何丽，牛衣卧不任。渔罨平易失，樵径浩难寻。却赴明光贺，潜追霢霂吟。天街立马望，双阙正球琳。
喜雪十韻
作者：孔武仲
朝代：宋

此夜不成雪，明朝應作霖。
細聲來户牖，爽氣入裯衾。
窺隙疑相射，循簷覺更深。
因風成倒陣，過竹有餘音。
畫閣迷釵玉，旗亭付酒金。
封漫碧澗曲，點綴假山岑。
鶴氅行何麗，牛衣卧不任。
漁罨平易失，樵逕浩難尋。
却赴明光賀，潛追霢霂吟。
天街立馬望，雙闕正球琳。
嘉魚界中作
作者：孔武仲
朝代：宋

楚澤秋窮未有霜，飄然如雁去隨陽。
連空積藹湖天闇，極目無人水國荒。
破浪不須論萬里，佩蘭聊欲寄三湘。
駝裘更作春暉暖，嬴得瞢騰晝夢長。
嘉魚遇順風
作者：孔武仲
朝代：宋

晚雨落雖收，夜風鳴未已。
輕寒破秋夢，亦逐征人起。
闖篷問篙師，開帆已數里。
喧喧波拍岸，漠漠雲覆水。
濺點如珠翻，湧瀾若山峙。
白鳥亦回翔，江豚相助喜。
餘聲更澎汃，掀兀席與几。
孤舟沒復出，輕捷如可恃。
我生遊四方，大半江湖裏。
吳會弔胥臣，瀟湘尋帝子。
詠歌懷曩昔，往往成詩史。
此行又壯觀，快欲插翼比。
雄豪愛宗慤，瀟散追范蠡。
搥鼓佐傾觴，呼兒斫金鯉。
嘉鱼界中作
作者：孔武仲
朝代：宋
体裁：七言律诗

楚泽秋穷未有霜，飘然如雁去随阳。连空积蔼湖天闇，极目无人水国荒。破浪不须论万里，佩兰聊欲寄三湘。驼裘更作春晖暖，嬴得瞢腾昼梦长。
嘉鱼遇顺风
作者：孔武仲
朝代：宋

晚雨落虽收，夜风鸣未已。
轻寒破秋梦，亦逐征人起。
闯篷问篙师，开帆已数里。
喧喧波拍岸，漠漠云覆水。
溅点如珠翻，涌澜若山峙。
白鸟亦回翔，江豚相助喜。
余声更澎汃，掀兀席与几。
孤舟没復出，轻捷如可恃。
我生游四方，大半江湖裏。
吴会弔胥臣，潇湘寻帝子。
咏歌怀曩昔，往往成诗史。
此行又壮观，快欲插翼比。
雄豪爱宗悫，潇散追范蠡。
搥鼓佐倾觞，呼儿斫金鲤。
嘉鱼遇顺风
作者：孔武仲
朝代：宋

晚雨落虽收，夜风鸣未已。轻寒破秋梦，亦逐征人起。闯篷问篙师，开帆已数里。喧喧波拍岸，漠漠云覆水。溅点如珠翻，涌澜若山峙。白鸟亦回翔，江豚相助喜。馀声更澎汃，掀兀席与几。孤舟没复出，轻捷如可恃。我生游四方，大半江湖里。吴会吊胥臣，潇湘寻帝子。咏歌怀曩昔，往往成诗史。此行又壮观，快欲插翼比。雄豪爱宗悫，潇散追范蠡。搥鼓佐倾觞，呼儿斫金鲤。
四月二十二日拜第二表請御正殿
作者：孔武仲
朝代：宋

驟雨鳴宫瓦，新槐密禁城。
鴛行趨曉肅，雞唱入雲清。
日晃千袍影，風傳萬歲聲。
天心求允協，飛奏入承明。
四月二十二日拜第二表请御正殿
作者：孔武仲
朝代：宋
体裁：五言律诗

骤雨鸣宫瓦，新槐密禁城。鸳行趋晓肃，鸡唱入云清。日晃千袍影，风传万岁声。天心求允协，飞奏入承明。
坤成節南宫賜宴
作者：孔武仲
朝代：宋

盛德千齡會，坤成四海觀。
南琛走交趾，北賮引呼韓。
紫極經躔近，文昌步武寛。
横天起嵩華，照地集琅玕。
美酒來天禄，珍殽賜大官。
鑪煙凝棟宇，冰雪襲盃槃。
瞻拜戎心服，山呼士氣歡。
風清百尺廡，花壓兩梁冠。
雷作聞撾鼓，猱升看戲竿。
華裀舒霧靄，妙舞起波瀾。
喬木秋聲遠，高城夕照殘。
天街淡佳氣，振鷺杳歸翰。
坤成节南宫赐宴
作者：孔武仲
朝代：宋

盛德千龄会，坤成四海观。
南琛走交趾，北賮引呼韩。
紫极经躔近，文昌步武寛。
横天起嵩华，照地集琅玕。
美酒来天禄，珍殽赐大官。
鑪烟凝栋宇，冰雪袭杯槃。
瞻拜戎心服，山呼士气欢。
风清百尺庑，花压两梁冠。
雷作闻挝鼓，猱升看戏竿。
华裀舒雾霭，妙舞起波澜。
乔木秋声远，高城夕照残。
天街淡佳气，振鹭杳归翰。
坤成节南宫赐宴
作者：孔武仲
朝代：宋

盛德千龄会，坤成四海观。南琛走交趾，北赆引呼韩。紫极经躔近，文昌步武宽。横天起嵩华，照地集琅玕。美酒来天禄，珍殽赐大官。炉烟凝栋宇，冰雪袭杯槃。瞻拜戎心服，山呼士气欢。风清百尺庑，花压两梁冠。雷作闻挝鼓，猱升看戏竿。华裀舒雾霭，妙舞起波澜。乔木秋声远，高城夕照残。天街淡佳气，振鹭杳归翰。
城上乔木
作者：孔武仲
朝代：宋
体裁：七言绝句

城上苍虬困不醒，春阳己半未回青。只应一夜新雷震，渐放繁枝拥日星。
城上亭二首闕·其一
作者：孔武仲
朝代：宋

更無人跡逐攀躋，廬岳烏藤手自攜。
滄海誰論六月息，茂林今得一枝栖。
幽芳滿徑春難老，翠樾連雲日易西。
况有北郊宜曠望，公餘聊此發醯雞。
城上亭二首闕·其二
作者：孔武仲
朝代：宋

湘潭之酒今稍薄，粉白水清亦不惡。
百錢换得一斗歸，復此悠然縱杯酌。
醉中衡華皆秋毫，肯復刺眼事錐刀。
層林密葉風力豪，鈞天震響春臺高。
城上亭二首阙·其一
作者：孔武仲
朝代：宋

更无人迹逐攀跻，庐岳乌藤手自携。
沧海谁论六月息，茂林今得一枝栖。
幽芳满径春难老，翠樾连云日易西。
况有北郊宜旷望，公余聊此发酰鸡。
城上亭二首阙·其一
作者：孔武仲
朝代：宋

更无人迹逐攀跻，庐岳乌藤手自携。沧海谁论六月息，茂林今得一枝栖。幽芳满径春难老，翠樾连云日易西。况有北郊宜旷望，公馀聊此发醯鸡。
城上亭二首阙·其二
作者：孔武仲
朝代：宋

湘潭之酒今稍薄，粉白水清亦不恶。百钱换得一斗归，复此悠然纵杯酌。醉中衡华皆秋毫，肯复刺眼事锥刀。层林密叶风力豪，钧天震响春台高。
城上亭二首阙·其二
作者：孔武仲
朝代：宋

湘潭之酒今稍薄，粉白水清亦不恶。
百钱换得一斗归，復此悠然纵杯酌。
醉中衡华皆秋毫，肯復刺眼事锥刀。
层林密叶风力豪，钧天震响春台高。
城上喬木
作者：孔武仲
朝代：宋

城上蒼虬困不醒，春陽己半未回青。
只應一夜新雷震，漸放繁枝擁日星。
堤下
作者：孔武仲
朝代：宋

堤下人家喧笑語，高揭青帘椎瓦鼓。
黄流滚滚經簷甍，一任征夫作船苦。
緑榆覆水平如盃，前灣旋放水頭來。
深如怒虎著船底，玉石磊砢相喧豗。
黄河雖斷隋渠急，舟楫舒遲行旋澀。
獨上平堤望遠天，衣裘已畏西風入。
堤下
作者：孔武仲
朝代：宋

堤下人家喧笑语，高揭青帘椎瓦鼓。
黄流滚滚经檐甍，一任征夫作船苦。
緑榆覆水平如杯，前湾旋放水头来。
深如怒虎着船底，玉石磊砢相喧豗。
黄河虽断隋渠急，舟楫舒迟行旋涩。
独上平堤望远天，衣裘已畏西风入。
堤下
作者：孔武仲
朝代：宋

堤下人家喧笑语，高揭青帘椎瓦鼓。黄流滚滚经檐甍，一任征夫作船苦。绿榆覆水平如杯，前湾旋放水头来。深如怒虎著船底，玉石磊砢相喧豗。黄河虽断隋渠急，舟楫舒迟行旋涩。独上平堤望远天，衣裘已畏西风入。
壬申仲秋与东观曝书之会谨赋五言四韵律诗一首
作者：孔武仲
朝代：宋

秋风解烦暑，尊俎可从容。
尽会青云士，来游羣玉峰。
琅函窥一一，金钥发重重。
四库传观喜，惟应吏困供。
壬申仲秋与东观曝书之会谨赋五言四韵律诗一首
作者：孔武仲
朝代：宋

秋风解烦暑，尊俎可从容。尽会青云士，来游群玉峰。琅函窥一一，金钥发重重。四库传观喜，惟应吏困供。
壬申仲秋與東觀曝書之會謹賦五言四韻律詩一首
作者：孔武仲
朝代：宋

秋風解煩暑，尊俎可從容。
盡會青雲士，來遊羣玉峰。
琅函窺一一，金鑰發重重。
四庫傳觀喜，惟應吏困供。
夏夜坐游李左藏园常父子骏明叔毅父元忠时新除宣守不与朝参故断章及之
作者：孔武仲
朝代：宋

王城虽多贤，相过每希阔。今夕复何夕，共此青天月。邻园初刬筑，咫尺夷且洁。胡床占势便，漫不就行列。素华正冲融，湛露已凝冽。群星亦自喜，点点欲萤灭。衣襟稍凄凉，何处有炎热。夐宜在山谷，乃复近城阙。高谈追鸿冥，不堕世羁绁。趣驾公等归，晨鸡有朝谒。
夏夜坐游李左藏园常父子骏明叔毅父元忠时新除宣守不与朝参故断章及之
作者：孔武仲
朝代：宋

王城虽多贤，相过每希阔。
今夕復何夕，共此青天月。
邻园初刬筑，咫尺夷且洁。
胡床占势便，漫不就行列。
素华正冲融，湛露已凝冽。
羣星亦自喜，点点欲萤灭。
衣襟稍凄凉，何处有炎热。
夐宜在山谷，乃復近城阙。
高谈追鸿冥，不堕世覊绁。
趣驾公等归，晨鸡有朝谒。
夏夜坐遊李左藏園常父子駿明叔毅父元忠時新除宣守不與朝參故斷章及之
作者：孔武仲
朝代：宋

王城雖多賢，相過每希濶。
今夕復何夕，共此青天月。
鄰園初剗築，咫尺夷且潔。
胡床占勢便，漫不就行列。
素華正冲融，湛露已凝冽。
羣星亦自喜，點點欲螢滅。
衣襟稍凄凉，何處有炎熱。
夐宜在山谷，乃復近城闕。
高談追鴻冥，不墮世覊紲。
趣駕公等歸，晨雞有朝謁。
夏日入館
作者：孔武仲
朝代：宋

青驄曉轉緑槐陰，金碧重重魏闕深。
洞裏天花長带露，門前畏日自流金。
雲臺朱檻鄰星斗，石室牙籤照古今。
宦學從來難兩得，君恩優假是書林。
夏日入馆
作者：孔武仲
朝代：宋

青骢晓转緑槐阴，金碧重重魏阙深。
洞裏天花长带露，门前畏日自流金。
云台朱槛邻星斗，石室牙籤照古今。
宦学从来难两得，君恩优假是书林。
夏日入馆
作者：孔武仲
朝代：宋

青骢晓转绿槐阴，金碧重重魏阙深。洞里天花长带露，门前畏日自流金。云台朱槛邻星斗，石室牙签照古今。宦学从来难两得，君恩优假是书林。
夜归口占示同行者
作者：孔武仲
朝代：宋

一天星月明如昼，万树杉篁吟戛秋。隐约棹歌闻别浦，青荧渔火见孤舟。身居简册三冬学，心入沧溟万里游。髣髴重阳正明日，与君携酒豫登楼。
夜归口占示同行者
作者：孔武仲
朝代：宋

一天星月明如昼，万树杉篁吟戛秋。
隠约棹歌闻别浦，青荧渔火见孤舟。
身居简册三冬学，心入沧溟万里游。
髣髴重阳正明日，与君携酒豫登楼。
夜歸口占示同行者
作者：孔武仲
朝代：宋

一天星月明如晝，萬樹杉篁吟戛秋。
隠約棹歌聞别浦，青熒漁火見孤舟。
身居簡册三冬學，心入滄溟萬里游。
髣髴重陽正明日，與君攜酒豫登樓。
夜直东观
作者：孔武仲
朝代：宋

萧散爱閒官，因循亦厚颜。聊休俗士驾，独宿道家山。风幔自舒卷，月窗重闭关。其如江海梦，已与雁飞还。
夜直东观
作者：孔武仲
朝代：宋

萧散爱閒官，因循亦厚颜。
聊休俗士驾，独宿道家山。
风幔自舒卷，月窗重闭闗。
其如江海梦，已与雁飞还。
夜直東觀
作者：孔武仲
朝代：宋

蕭散愛閒官，因循亦厚顔。
聊休俗士駕，獨宿道家山。
風幔自舒卷，月窗重閉闗。
其如江海夢，已與雁飛還。
大业二绝
作者：孔武仲
朝代：宋

西苑池塘涸海流，君王十骑月中游。蛾眉排户争新宠，不道迷藏自有楼。杳杳扬州只隔淮，龙舟彩舸映天来。春风咫尺伊川路，不放君王殿脚回。
大业二绝·其一
作者：孔武仲
朝代：宋
体裁：七言绝句

西苑池塘涸海流，君王十骑月中游。蛾眉排户争新宠，不道迷藏自有楼。
大业二绝·其二
作者：孔武仲
朝代：宋
体裁：七言绝句

杳杳扬州只隔淮，龙舟彩舸映天来。春风咫尺伊川路，不放君王殿脚回。
大業二絕·其一
作者：孔武仲
朝代：宋

西苑池塘涸海流，君王十騎月中遊。
蛾眉排户爭新寵，不道迷藏自有樓。
大業二絕·其二
作者：孔武仲
朝代：宋

杳杳揚州只隔淮，龍舟彩舸映天來。
春風咫尺伊川路，不放君王殿脚回。
大热归城西止于兴国戒坛院
作者：孔武仲
朝代：宋
体裁：七言绝句

红尘迎马尽飞浮，日脚横天凝不流。金碧峥嵘凉意动，归轩聊作化城游。
大热息于官亭
作者：孔武仲
朝代：宋

大暑投官亭，堂皇已頽折。
盘桓倚门户，坐以一筦席。
昊天多清风，至此何悭惜。
及我无分寸，挥汗已盈尺。
较之渴仆长途间，犹赖此中容少息。
嗟我不如亭前马，稳嚼青刍柳阴下。
又不如东家养画眉，雕笼彩画近帘帷。
一身扰扰南復北，凌寒涉暑常奔驰。
寒犹幸可沃以酒，暑真可畏非良时。
大热息于官亭
作者：孔武仲
朝代：宋

大暑投官亭，堂皇已颓折。盘桓倚门户，坐以一筦席。昊天多清风，至此何悭惜。及我无分寸，挥汗已盈尺。较之渴仆长途间，犹赖此中容少息。嗟我不如亭前马，稳嚼青刍柳阴下。又不如东家养画眉，雕笼彩画近帘帷。一身扰扰南复北，凌寒涉暑常奔驰。寒犹幸可沃以酒，暑真可畏非良时。
大熱息於官亭
作者：孔武仲
朝代：宋

大暑投官亭，堂皇已頽折。
盤桓倚門戶，坐以一筦席。
昊天多清風，至此何慳惜。
及我無分寸，揮汗已盈尺。
較之渴仆長途間，猶賴此中容少息。
嗟我不如亭前馬，穩嚼青芻柳陰下。
又不如東家養畫眉，雕籠彩畫近簾帷。
一身擾擾南復北，凌寒涉暑常奔馳。
寒猶幸可沃以酒，暑真可畏非良時。
大熱歸城西止于興國戒壇院
作者：孔武仲
朝代：宋

紅塵迎馬盡飛浮，日脚横天凝不流。
金碧崢嶸涼意動，歸軒聊作化城游。
大雪
作者：孔武仲
朝代：宋

穷年阙雨谩悲歌，喜见凌晨雪意多。天上乱花初剪玉，楼头密影已翻波。轮蹄著路纤尘断，庭宇无风凛气和。寄语云师勤覆护，莫令光景漏银河。
大雪
作者：孔武仲
朝代：宋

穷年阙雨谩悲歌，喜见凌晨雪意多。
天上乱花初翦玉，楼头密影已翻波。
轮蹄着路纤尘断，庭宇无风凛气和。
寄语云师勤覆护，莫令光景漏银河。
大雪
作者：孔武仲
朝代：宋

窮年闕雨謾悲歌，喜見凌晨雪意多。
天上亂花初翦玉，樓頭密影已翻波。
輪蹄著路纖塵斷，庭宇無風凛氣和。
寄語雲師勤覆護，莫令光景漏銀河。
大風
作者：孔武仲
朝代：宋

昔遊江湖上，厭看無限不測之高浪。
今栖塵土中，慣聽掀天拔木之狂風。
風豪浪狠常相逐，我生此世宜阨窮。
浪頭漫漫從海起，客舟摇戰如枯葦。
回橰轉尾入深灣，往往三分偷得一分睡。
豈如秋宜門東僦屋居，突兀前堂掌平地。
風從崑崙溟渤來，平頭疾轉數千里。
金鋒相磨衆鬼兵，介馬爭先萬胡騎。
㨟搶震壓尤可驚，千妖百怪悲號聲。
我時安眠不覺躩然起，爐烟寂滅燈冥冥。
褰衣正欲走出户，户未開扃已吹仆。
閉門正欲避風來，風入衣襟不肯去。
天涯地角兩茫茫，一身渾無逃遁處。
明朝撿點窗户間，浮埃委積如丘山。
遥知九衢中，馬走廢往還。
我欲投書訴風伯，帝閽峨峨不可攀。
怒攜干將遶四璧，空有壯氣膨心肝。
頗疑猛虎嘯林薄，慘淡陰威動寥廓。
又疑土伯夜與風神爭，叱咤喑啞騁獰惡。
明當折簡問巫陽，天上誰人司槖籥。
大風
作者：孔武仲
朝代：宋

萬竅軒軒漸怒號，坐來渾怕屋山搖。
洞庭曾聽咸池樂，吳會飽聞滄海潮。
此地風聲真有似，殘春人意正無聊。
雲師又洒天街雨，明日千宫好上朝。
大風入朝
作者：孔武仲
朝代：宋

風從何落來何處，百馬盤空正號怒。
閉户猶恐丘山頽，誰人放舟江海去。
廬山之南白雲翁，冠带强遊京邑中。
狐裘包纒不煖體，却羨爰居能避風。
大风
作者：孔武仲
朝代：宋
体裁：七言律诗

万窍轩轩渐怒号，坐来浑怕屋山摇。洞庭曾听咸池乐，吴会饱闻沧海潮。此地风声真有似，残春人意正无聊。云师又洒天街雨，明日千宫好上朝。
大风
作者：孔武仲
朝代：宋

昔游江湖上，厌看无限不测之高浪。今栖尘土中，惯听掀天拔木之狂风。风豪浪狠常相逐，我生此世宜阨穷。浪头漫漫从海起，客舟摇战如枯苇。回槔转尾入深湾，往往三分偷得一分睡。岂如秋宜门东僦屋居，突兀前堂掌平地。风从昆崙溟渤来，平头疾转数千里。金锋相磨众鬼兵，介马争先万胡骑。㨟抢震压尤可惊，千妖百怪悲号声。我时安眠不觉躩然起，炉烟寂灭灯冥冥。褰衣正欲走出户，户未开扃已吹仆。闭门正欲避风来，风入衣襟不肯去。天涯地角两茫茫，一身浑无逃遁处。明朝捡点窗户间，浮埃委积如丘山。遥知九衢中，马走废往还。我欲投书诉风伯，帝阍峨峨不可攀。怒携干将绕四璧，空有壮气膨心肝。颇疑猛虎啸林薄，惨淡阴威动寥廓。又疑土伯夜与风神争，叱咤喑哑骋狞恶。明当折简问巫阳，天上谁人司橐籥。
大风
作者：孔武仲
朝代：宋

昔游江湖上，厌看无限不测之高浪。
今栖尘土中，惯听掀天拔木之狂风。
风豪浪狠常相逐，我生此世宜阨穷。
浪头漫漫从海起，客舟摇战如枯苇。
回橰转尾入深湾，往往三分偷得一分睡。
岂如秋宜门东僦屋居，突兀前堂掌平地。
风从昆崙溟渤来，平头疾转数千里。
金锋相磨众鬼兵，介马争先万胡骑。
㨟抢震压尤可惊，千妖百怪悲号声。
我时安眠不觉躩然起，炉烟寂灭灯冥冥。
褰衣正欲走出户，户未开扃已吹仆。
闭门正欲避风来，风入衣襟不肯去。
天涯地角两茫茫，一身浑无逃遁处。
明朝捡点窗户间，浮埃委积如丘山。
遥知九衢中，马走废往还。
我欲投书诉风伯，帝阍峨峨不可攀。
怒携干将遶四璧，空有壮气膨心肝。
颇疑猛虎啸林薄，惨淡阴威动寥廓。
又疑土伯夜与风神争，叱咤喑哑骋狞恶。
明当折简问巫阳，天上谁人司槖籥。
大风入朝
作者：孔武仲
朝代：宋

风从何落来何处，百马盘空正号怒。
闭户犹恐丘山頽，谁人放舟江海去。
庐山之南白云翁，冠带强游京邑中。
狐裘包纒不暖体，却羡爰居能避风。
大风入朝
作者：孔武仲
朝代：宋

风从何落来何处，百马盘空正号怒。闭户犹恐丘山颓，谁人放舟江海去。庐山之南白云翁，冠带强游京邑中。狐裘包缠不煖体，却羡爰居能避风。
太一宫
作者：孔武仲
朝代：宋

江城南畔碧连峰，畴昔贞人寄此中。
琳宇邃深灵迹在，仙坛牢落杏花空。
池塘自老琴高鲤，岩谷仍回御冦风。
共羡碧虚官职好，谁知阴有济民功。
太一宫
作者：孔武仲
朝代：宋

江城南畔碧连峰，畴昔贞人寄此中。琳宇邃深灵迹在，仙坛牢落杏花空。池塘自老琴高鲤，岩谷仍回禦寇风。共羡碧虚官职好，谁知阴有济民功。
太一宫
作者：孔武仲
朝代：宋

江城南畔碧連峰，疇昔貞人寄此中。
琳宇邃深靈迹在，仙壇牢落杏花空。
池塘自老琴高鯉，巖谷仍回禦冦風。
共羨碧虚官職好，誰知陰有濟民功。
太霞宫
作者：孔武仲
朝代：宋

誰氏夸豪力，琳宫一手開。
光輝動金碧，瀟洒絕塵埃。
煮石洞中火，流霞天上杯。
籃輿穿翠樾，只爲聽琴來。
太霞宫
作者：孔武仲
朝代：宋
体裁：五言律诗

谁氏夸豪力，琳宫一手开。光辉动金碧，潇洒绝尘埃。煮石洞中火，流霞天上杯。篮舆穿翠樾，只为听琴来。
奉祠城西夜坐苑中即事
作者：孔武仲
朝代：宋
体裁：古风

乔林翳明星，林缺星粲然。长江阔咫尺，银河为通川。爽气浮襟裾，中夜不成眠。星转毂而西，河逶迤以迁。惜此嘉景迈，无由驻青天。万古留此境，谁保金石坚。徘徊吟华月，更欲随飞仙。
奉祠城西夜坐苑中即事
作者：孔武仲
朝代：宋

喬林翳明星，林缺星粲然。
長江闊咫尺，銀河爲通川。
爽氣浮襟裾，中夜不成眠。
星轉轂而西，河逶迤以遷。
惜此嘉景邁，無由駐青天。
萬古留此境，誰保金石堅。
徘徊吟華月，更欲隨飛仙。
奉酬李时发岳麓见寄
作者：孔武仲
朝代：宋

秋风入荒城，落叶如飞雨。梦寐湘西游，晻暧不可睹。昨日得君诗，讽咏日攲午。山光相随来，潇洒入庭户。忆昨寻此山，扁舟戛平浦。白鸥为前躯，丹霞随步武。渐入空旷中，轻清欲飞举。幽泉落石鸣，乔杉得风舞。峰峦半明灭，云月相吞吐。岩岩仙佛家，殿塔罗翠坞。半壁闻棋声，深林传鸟语。清境造已极，更上最高处。朱栏插青冥，华屋横险阻。云梦吞八九，天衢量尺五。却视长沙城，迫仄真环堵。渌水带萦洄，青烟丝一缕。平时事干谒，白昼走尘土。到此觉沉迷，直欲弃簪组。尚愧节不高，空然赋归去。朅来岩邑居，扰扰变寒暑。回旋尽朱墨，应接烦箠楚。何尝略寻幽，曾不暇窥圃。引望西绝堂，旷若隔今古。夫君今俊秀，爽气发眉宇。文章富择洒，诗笔尤跋扈。动我登临兴，翩翩如插羽。欲往竟未能，樊笼挂深庑。喜君得胜境，去家才百步。年丰官舍闲，芳草生囹圄。篮舆不厌出，时结采芝侣。更分新篇章，慰我独吟苦。
奉酬李时发岳麓见寄
作者：孔武仲
朝代：宋

秋风入荒城，落叶如飞雨。
梦寐湘西游，晻暧不可睹。
昨日得君诗，讽咏日欹午。
山光相随来，潇洒入庭户。
忆昨寻此山，扁舟戛平浦。
白鸥为前躯，丹霞随步武。
渐入空旷中，轻清欲飞举。
幽泉落石鸣，乔杉得风舞。
峰峦半明灭，云月相吞吐。
岩岩仙佛家，殿塔罗翠坞。
半壁闻棋声，深林传鸟语。
清境造已极，更上最高处。
朱栏插青冥，华屋横险阻。
云梦吞八九，天衢量尺五。
却视长沙城，迫仄真环堵。
渌水带萦洄，青烟丝一缕。
平时事干谒，白昼走尘土。
到此觉沉迷，直欲弃簪组。
尚愧节不高，空然赋归去。
朅来岩邑居，扰扰变寒暑。
回旋尽朱墨，应接烦棰楚。
何尝略寻幽，曾不暇窥圃。
引望西绝堂，旷若隔今古。
夫君今俊秀，爽气发眉宇。
文章富择洒，诗笔尤跋扈。
动我登临兴，翩翩如插羽。
欲往竟未能，樊笼挂深庑。
喜君得胜境，去家纔百步。
年丰官舍闲，芳草生囹圄。
篮舆不厌出，时结采芝侣。
更分新篇章，慰我独吟苦。
奉酬李時發岳麓見寄
作者：孔武仲
朝代：宋

秋風入荒城，落葉如飛雨。
夢寐湘西遊，晻曖不可睹。
昨日得君詩，諷詠日欹午。
山光相隨來，瀟灑入庭戶。
憶昨尋此山，扁舟戛平浦。
白鷗爲前軀，丹霞隨步武。
漸入空曠中，輕清欲飛舉。
幽泉落石鳴，喬杉得風舞。
峰巒半明滅，雲月相吞吐。
巖巖仙佛家，殿塔羅翠塢。
半壁聞棋聲，深林傳鳥語。
清境造已極，更上最高處。
朱欄插青冥，華屋橫險阻。
雲夢吞八九，天衢量尺五。
卻視長沙城，迫仄真環堵。
淥水带縈洄，青煙絲一縷。
平時事干謁，白晝走塵土。
到此覺沉迷，直欲棄簪組。
尚愧節不高，空然賦歸去。
朅來巖邑居，擾擾變寒暑。
回旋盡朱墨，應接煩箠楚。
何嘗略尋幽，曾不暇窺圃。
引望西絕堂，曠若隔今古。
夫君今俊秀，爽氣發眉宇。
文章富擇灑，詩筆尤跋扈。
動我登臨興，翩翩如插羽。
欲往竟未能，樊籠掛深廡。
喜君得勝境，去家纔百步。
年豐官舍閑，芳草生囹圄。
籃輿不厭出，時結採芝侶。
更分新篇章，慰我獨吟苦。
子瞻画枯木
作者：孔武仲
朝代：宋

寒云行空乱春华，西风凛凛空吹沙。
夫子抱膝若丧魄，谁知巧思中萌芽。
败毫淡墨任挥染，苍莽菌蠢移龙蛇。
略増点缀已成就，止见枯木成槎枒。
更无丹青相掩翳，惟有口鼻随穿呀。
往年江湖饱观画，或在山隈溪水涯。
腹中空洞夜藏魅，巅顶突兀春无花。
径深最宜繫画舸，日落时復停归鸦。
苏公早与俗子偶，避世欲种东陵瓜。
窥观尽得物外趣，移向纸上无毫差。
醉中遗落不秘惜，往往流传藏人家。
赵昌丹青最细腻，直与春色争豪华。
公今好尚何太癖，曾载木车出岷巴。
轻肥欲与世为戒，未许木叶胜枯槎。
万物流形若泫露，百岁俄惊眼如车。
树犹如此不长久，人以何者堪矜夸。
悠悠坐见死生境，但随天机无损加。
却笑金城对宫柳，泫然流涕空咨嗟。
子瞻画枯木
作者：孔武仲
朝代：宋

寒云行空乱春华，西风凛凛空吹沙。夫子抱膝若丧魄，谁知巧思中萌芽。败毫淡墨任挥染，苍莽菌蠢移龙蛇。略增点缀已成就，止见枯木成槎枒。更无丹青相掩翳，惟有口鼻随穿呀。往年江湖饱观画，或在山隈溪水涯。腹中空洞夜藏魅，巅顶突兀春无花。径深最宜系画舸，日落时复停归鸦。苏公早与俗子偶，避世欲种东陵瓜。窥观尽得物外趣，移向纸上无毫差。醉中遗落不秘惜，往往流传藏人家。赵昌丹青最细腻，直与春色争豪华。公今好尚何太癖，曾载木车出岷巴。轻肥欲与世为戒，未许木叶胜枯槎。万物流形若泫露，百岁俄惊眼如车。树犹如此不长久，人以何者堪矜誇。悠悠坐见死生境，但随天机无损加。却笑金城对宫柳，泫然流涕空咨嗟。
子瞻畫枯木
作者：孔武仲
朝代：宋

寒雲行空亂春華，西風凛凛空吹沙。
夫子抱膝若喪魄，誰知巧思中萌芽。
敗毫淡墨任揮染，蒼莽菌蠢移龍蛇。
略増點綴已成就，止見枯木成槎枒。
更無丹青相掩翳，惟有口鼻隨穿呀。
往年江湖飽觀畫，或在山隈溪水涯。
腹中空洞夜藏魅，巔頂突兀春無花。
徑深最宜繫畫舸，日落時復停歸鴉。
蘇公早與俗子偶，避世欲種東陵瓜。
窺觀盡得物外趣，移向紙上無毫差。
醉中遺落不秘惜，往往流傳藏人家。
趙昌丹青最細膩，直與春色争豪華。
公今好尚何太癖，曾載木車出岷巴。
輕肥欲與世爲戒，未許木葉勝枯槎。
萬物流形若泫露，百歲俄驚眼如車。
樹猶如此不長久，人以何者堪矜誇。
悠悠坐見死生境，但隨天機無損加。
却笑金城對宫柳，泫然流涕空咨嗟。
孔周翰挽詞三首·其一
作者：孔武仲
朝代：宋

邂逅湓江口，方知叔父親。
榮華纔一夢，奄忽幾千春。
白玉沽何晚，精金鍛愈真。
耆年所宜得，天苦奪斯人。
孔周翰挽詞三首·其三
作者：孔武仲
朝代：宋

晚歲班朝列，光華動士林。
家風當冠豸，官序正腰金。
霄漢亨衢淺，膏肓積沴深。
凄涼哭門館，笑語尚餘音。
孔周翰挽詞三首·其二
作者：孔武仲
朝代：宋

循吏今之選，皇華使者軺。
闗河初異路，巾笏偶同朝。
急景催遲莫，清魂返泬寥。
一哀慚不達，生理故風飇。
孔周翰挽词三首
作者：孔武仲
朝代：宋

邂逅湓江口，方知叔父亲。荣华才一梦，奄忽几千春。白玉沽何晚，精金锻愈真。耆年所宜得，天苦夺斯人。循吏今之选，皇华使者轺。关河初异路，巾笏偶同朝。急景催迟莫，清魂返泬寥。一哀惭不达，生理故风飙。晚岁班朝列，光华动士林。家风当冠豸，官序正腰金。霄汉亨衢浅，膏肓积沴深。凄凉哭门馆，笑语尚馀音。
孔周翰挽词三首·其一
作者：孔武仲
朝代：宋

邂逅湓江口，方知叔父亲。荣华才一梦，奄忽几千春。白玉沽何晚，精金锻愈真。耆年所宜得，天苦夺斯人。
孔周翰挽词三首·其一
作者：孔武仲
朝代：宋

邂逅湓江口，方知叔父亲。
荣华纔一梦，奄忽几千春。
白玉沽何晚，精金锻愈真。
耆年所宜得，天苦夺斯人。
孔周翰挽词三首·其三
作者：孔武仲
朝代：宋

晚岁班朝列，光华动士林。
家风当冠豸，官序正腰金。
霄汉亨衢浅，膏肓积沴深。
凄凉哭门馆，笑语尚余音。
孔周翰挽词三首·其三
作者：孔武仲
朝代：宋

晚岁班朝列，光华动士林。家风当冠豸，官序正腰金。霄汉亨衢浅，膏肓积沴深。凄凉哭门馆，笑语尚馀音。
孔周翰挽词三首·其二
作者：孔武仲
朝代：宋

循吏今之选，皇华使者轺。关河初异路，巾笏偶同朝。急景催迟莫，清魂返泬寥。一哀惭不达，生理故风飙。
孔周翰挽词三首·其二
作者：孔武仲
朝代：宋

循吏今之选，皇华使者轺。
闗河初异路，巾笏偶同朝。
急景催迟莫，清魂返泬寥。
一哀惭不达，生理故风飇。
宋履中学士挽词二首
作者：孔武仲
朝代：宋

朝论方知子，哀哉疾不瘳。歌闻湘浦些，魂返岱宗游。文雅承三世，渊源见九流。音容如可接，图像在瀛洲。迹忝词场旧，官俱瀛府仙。过从常永日，推予更忘年。素业期三友，幽途隔九泉。春明书史富，贵与弟兄贤。
宋履中学士挽词二首·其一
作者：孔武仲
朝代：宋
体裁：五言律诗

朝论方知子，哀哉疾不瘳。歌闻湘浦些，魂返岱宗游。文雅承三世，渊源见九流。音容如可接，图像在瀛洲。
宋履中学士挽词二首·其二
作者：孔武仲
朝代：宋
体裁：五言律诗

迹忝词场旧，官俱瀛府仙。过从常永日，推予更忘年。素业期三友，幽途隔九泉。春明书史富，贵与弟兄贤。
宋履中學士挽詞二首·其一
作者：孔武仲
朝代：宋

朝論方知子，哀哉疾不瘳。
歌聞湘浦些，魂返岱宗遊。
文雅承三世，淵源見九流。
音容如可接，圖像在瀛洲。
宋履中學士挽詞二首·其二
作者：孔武仲
朝代：宋

跡忝詞場舊，官俱瀛府仙。
過從常永日，推予更忘年。
素業期三友，幽途隔九泉。
春明書史富，貴與弟兄賢。
宝丰仓秋纳三首·其一
作者：孔武仲
朝代：宋

次竹编蓬学缺垣，中门以外蚁回旋。
羣呼直欲争风疾，快走浑疑踏地穿。
朱墨乱挥云落手，尘氛横集雪侵颠。
新年幸有民输乐，心口相期更勉旃。
宝丰仓秋纳三首·其一
作者：孔武仲
朝代：宋

次竹编蓬学缺垣，中门以外蚁回旋。群呼直欲争风疾，快走浑疑踏地穿。朱墨乱挥云落手，尘氛横集雪侵颠。新年幸有民输乐，心口相期更勉旃。
宝丰仓秋纳三首·其三
作者：孔武仲
朝代：宋
体裁：五言律诗

县阔人饶稼，秋成众乐租。精粗验丹白，亿万起锱铢。足趼谁先到，尻高或妄呼。何当寄军令，供亿黑山隅。
宝丰仓秋纳三首·其三
作者：孔武仲
朝代：宋

县阔人饶稼，秋成众乐租。精粗验丹白，亿万起锱铢。足趼谁先到，尻高或妄呼。何当寄军令，供亿黑山隅。次竹编蓬学缺垣，中门以外蚁回旋。群呼直欲争风疾，快走浑疑踏地穿。朱墨乱挥云落手，尘氛横集雪侵颠。新年幸有民输乐，心口相期更勉旃。彩筹森列羽门兵，衮衮招呼不断声。岁计自当平斗甬，年丰今况有坻京。争先杂沓人何冗，应物逍遥我自清。白日渐斜亭庑静，却临湘水笑尘缨。
宝丰仓秋纳三首·其二
作者：孔武仲
朝代：宋
体裁：七言律诗

彩筹森列羽门兵，衮衮招呼不断声。岁计自当平斗甬，年丰今况有坻京。争先杂沓人何冗，应物逍遥我自清。白日渐斜亭庑静，却临湘水笑尘缨。
宝应界中绝句三首
作者：孔武仲
朝代：宋

倒景虞渊日，馀威泽国霞。宵行逐明月，水宿傍人家。泉水秋浮艇，荒陂暮听蝉。登瀛从此路，出守已衰年。淮天秋日下，水国晚凉中。舟子趋程意，轩轩欲贯虹。
宝应界中绝句三首·其一
作者：孔武仲
朝代：宋

倒景虞渊日，余威泽国霞。
宵行逐明月，水宿傍人家。
宝应界中绝句三首·其一
作者：孔武仲
朝代：宋

倒景虞渊日，馀威泽国霞。宵行逐明月，水宿傍人家。
宝应界中绝句三首·其三
作者：孔武仲
朝代：宋
体裁：五言绝句

淮天秋日下，水国晚凉中。舟子趋程意，轩轩欲贯虹。
宝应界中绝句三首·其二
作者：孔武仲
朝代：宋
体裁：五言绝句

泉水秋浮艇，荒陂暮听蝉。登瀛从此路，出守已衰年。
宣州吳子權送陵陽酒
作者：孔武仲
朝代：宋

夢寐陵陽天上山，曾將心約白雲閒。
仙銜已下青冥裏，塵骨難留縹緲間。
三尺溪魚如可控，千年遼鶴尚應還。
多情别後能論舊，遠寄官醪爲解顔。
宣州吴子权送陵阳酒
作者：孔武仲
朝代：宋

梦寐陵阳天上山，曾将心约白云閒。
仙衔已下青冥裏，尘骨难留缥缈间。
三尺溪鱼如可控，千年辽鹤尚应还。
多情别后能论旧，远寄官醪为解颜。
宣州吴子权送陵阳酒
作者：孔武仲
朝代：宋

梦寐陵阳天上山，曾将心约白云閒。仙衔已下青冥里，尘骨难留缥缈间。三尺溪鱼如可控，千年辽鹤尚应还。多情别后能论旧，远寄官醪为解颜。
宫詞二首·其一
作者：孔武仲
朝代：宋

十頃西池碧近天，春深調馬教龍船。
至尊勤政歡嬉少，企望鑾輿又七年。
宫詞二首·其二
作者：孔武仲
朝代：宋

雲霧猊香錦繡堆，千官重列序賓儀。
欲知湛露零蕭處，盡在天杯側勸時。
宫词二首
作者：孔武仲
朝代：宋

十顷西池碧近天，春深调马教龙船。至尊勤政欢嬉少，企望銮舆又七年。云雾猊香锦绣堆，千官重列序宾仪。欲知湛露零萧处，尽在天杯侧劝时。
宫词二首·其一
作者：孔武仲
朝代：宋
体裁：七言绝句

十顷西池碧近天，春深调马教龙船。至尊勤政欢嬉少，企望銮舆又七年。
宫词二首·其二
作者：孔武仲
朝代：宋
体裁：七言绝句

云雾猊香锦绣堆，千官重列序宾仪。欲知湛露零萧处，尽在天杯侧劝时。
家居三首·其一
作者：孔武仲
朝代：宋
体裁：五言绝句

毁誉平千载，穷通譬一毛。虹蜺千丈气，岂便伏蓬蒿。
家居三首·其一
作者：孔武仲
朝代：宋

毁譽平千載，窮通譬一毛。
虹蜺千丈氣，豈便伏蓬蒿。
家居三首·其三
作者：孔武仲
朝代：宋

邑居不見江山景，去馬來車喧萬井。
冷落重簾日影西，蕭條四壁人初静。
輕飈卷空雲冪冪，水影天光同一色。
滿樽濁酒愁不醒，悵憶松江萬里行。
家居三首·其三
作者：孔武仲
朝代：宋

邑居不见江山景，去马来车喧万井。
冷落重帘日影西，萧条四壁人初静。
轻飈卷空云幂幂，水影天光同一色。
满樽浊酒愁不醒，怅忆松江万里行。
家居三首·其三
作者：孔武仲
朝代：宋

邑居不见江山景，去马来车喧万井。冷落重帘日影西，萧条四壁人初静。轻飙卷空云幂幂，水影天光同一色。满樽浊酒愁不醒，怅忆松江万里行。
家居三首·其二
作者：孔武仲
朝代：宋

晓色夺灯焰，秋寒侵薄帷。漏冲吟思断，风从魂梦归。万虑不婴抱，一心初息机。都忘尘土上，裘马斗轻肥。
家居三首·其二
作者：孔武仲
朝代：宋

晓色夺灯焰，秋寒侵薄帷。
漏衝吟思断，风从魂梦归。
万虑不婴抱，一心初息机。
都忘尘土上，裘马鬬轻肥。
家居三首·其二
作者：孔武仲
朝代：宋

曉色奪燈焰，秋寒侵薄帷。
漏衝吟思斷，風從魂夢歸。
萬慮不嬰抱，一心初息機。
都忘塵土上，裘馬鬬輕肥。
宿天池
作者：孔武仲
朝代：宋

我思庐山游，发兴自年少。偶来得閒侣，更欲窥众妙。幽林穿蒙笼，青峰上崄峭。遥看天池路，一线在岩徼。辛勤得至此，惨寂已西照。云池桂无根，瞪视心胆掉。暮夜烟云昏，西岩亦登眺。圣灯稍稍出，弄影何窈窕。一枝分百点，变态不可料。须臾归寂灭，何处观朕兆。僧房得栖宿，爽气冰毛窍。翻然亦兴尽，却恨归途窎。缅怀道隆师，确不奉明诏。似与山间石，慇勤论久要。我今来时迫，心灰真可笑。明朝指绣谷，裹足登凉轿。揩却壁上名，恐为高人笑。
宿天池
作者：孔武仲
朝代：宋

我思庐山游，发兴自年少。
偶来得閒侣，更欲窥众妙。
幽林穿蒙笼，青峰上崄峭。
遥看天池路，一线在岩徼。
辛勤得至此，惨寂已西照。
云池桂无根，瞪视心胆掉。
暮夜烟云昏，西岩亦登眺。
圣灯稍稍出，弄影何窈窕。
一枝分百点，变态不可料。
须臾归寂灭，何处观朕兆。
僧房得栖宿，爽气冰毛窍。
翻然亦兴尽，却恨归途窵。
缅懐道隆师，确不奉明诏。
似与山间石，慇懃论久要。
我今来时迫，心灰真可笑。
明朝指绣谷，裹足登凉轿。
揩却壁上名，恐为高人笑。
宿天池
作者：孔武仲
朝代：宋

我思廬山遊，發興自年少。
偶來得閒侣，更欲窺衆妙。
幽林穿蒙籠，青峰上嶮峭。
遥看天池路，一線在巖徼。
辛勤得至此，慘寂已西照。
雲池桂無根，瞪視心膽掉。
暮夜煙雲昏，西巖亦登眺。
聖燈稍稍出，弄影何窈窕。
一枝分百點，變態不可料。
須臾歸寂滅，何處觀朕兆。
僧房得栖宿，爽氣冰毛竅。
翻然亦興盡，却恨歸途窵。
緬懐道隆師，確不奉明詔。
似與山間石，慇懃論久要。
我今來時迫，心灰真可笑。
明朝指繡谷，裹足登凉轎。
揩却壁上名，恐爲高人笑。
寄会稽丞赵振道
作者：孔武仲
朝代：宋
体裁：七言律诗

龟峰琬琰翠成堆，轩槛前当秀色开。此地登临比图画，与君谈笑继樽罍。传闻佳景无时乏，依旧清江不断来。今日关河隔千里，相逢何处少徘徊。
寄信守王子明
作者：孔武仲
朝代：宋

清香一炷道家仪，贝叶云签自诵持。尽是铃斋潇洒趣，红尘奔走尔为谁。年来江上苦多风，匹马关山重复重。须信心闲为乐地，主人窗槛有仙峰。
寄信守王子明·其一
作者：孔武仲
朝代：宋

清香一炷道家仪，贝叶云签自诵持。尽是铃斋潇洒趣，红尘奔走尔为谁。
寄信守王子明·其一
作者：孔武仲
朝代：宋

清香一炷道家仪，贝叶云籖自诵持。
尽是铃斋潇洒趣，红尘奔走尔为谁。
寄信守王子明·其一
作者：孔武仲
朝代：宋

清香一炷道家儀，貝葉雲籖自誦持。
盡是鈴齋瀟洒趣，紅塵奔走爾爲誰。
寄信守王子明·其二
作者：孔武仲
朝代：宋

年來江上苦多風，匹馬關山重復重。
須信心閑爲樂地，主人窗檻有仙峰。
寄信守王子明·其二
作者：孔武仲
朝代：宋

年来江上苦多风，匹马关山重复重。须信心闲为乐地，主人窗槛有仙峰。
寄信守王子明·其二
作者：孔武仲
朝代：宋

年来江上苦多风，匹马关山重復重。
须信心闲为乐地，主人窗槛有仙峰。
寄信州交代錢德循
作者：孔武仲
朝代：宋

處君以西軒之爽氣，贈君以仙府之名花。
名花芬敷隨曉日，爽氣蕭颯凌朝霞。
山川從此增秀色，塵埃不復留君家。
羨君年少氣力銳，况有長才可經世。
馳聲京邑蓋有年，作幕山州不得意。
漫尋幽景養天真，積明不學陶潜醉。
錢夫子，我今去指湘江邊，洞庭波瀾濶如海，與君似隔東南天。
饒州亦有木犀種，真骨來從武夷洞。
自有清香百步聞，煩君爲買雙株送。
勿云千里移致難，從古物輕人意重。
但將木李對瓊瑶，餘物區區且安用。
寄信州交代钱德循
作者：孔武仲
朝代：宋

处君以西轩之爽气，赠君以仙府之名花。名花芬敷随晓日，爽气萧飒凌朝霞。山川从此增秀色，尘埃不复留君家。羡君年少气力锐，况有长才可经世。驰声京邑盖有年，作幕山州不得意。漫寻幽景养天真，积明不学陶潜醉。钱夫子，我今去指湘江边。洞庭波澜阔如海，与君似隔东南天。饶州亦有木犀种，真骨来从武夷洞。自有清香百步闻，烦君为买双株送。勿云千里移致难，从古物轻人意重。但将木李对琼瑶，馀物区区且安用。
寄信州交代钱德循
作者：孔武仲
朝代：宋

处君以西轩之爽气，赠君以仙府之名花。
名花芬敷随晓日，爽气萧飒凌朝霞。
山川从此增秀色，尘埃不復留君家。
羡君年少气力锐，况有长才可经世。
驰声京邑盖有年，作幕山州不得意。
漫寻幽景养天真，积明不学陶潜醉。
钱夫子，我今去指湘江边，洞庭波澜阔如海，与君似隔东南天。
饶州亦有木犀种，真骨来从武夷洞。
自有清香百步闻，烦君为买双株送。
勿云千里移致难，从古物轻人意重。
但将木李对琼瑶，余物区区且安用。
寄刘贡甫
作者：孔武仲
朝代：宋

秀水先生今杰才，崎岖山径滞蓬莱。飞笺岳麓吟秋草，把酒襄阳醉臈梅。东郡政声无岂弟，南楼风月且徘徊。朝廷选用多英俊，早晚刘郎即到来。
寄刘贡甫
作者：孔武仲
朝代：宋

秀水先生今杰才，﨑岖山径滞蓬莱。
飞笺岳麓吟秋草，把酒襄阳醉臈梅。
东郡政声无岂弟，南楼风月且徘徊。
朝廷选用多英俊，早晚刘郎即到来。
寄劉貢甫
作者：孔武仲
朝代：宋

秀水先生今傑才，﨑嶇山徑滯蓬萊。
飛牋岳麓吟秋草，把酒襄陽醉臈梅。
東郡政聲無豈弟，南樓風月且徘徊。
朝廷選用多英俊，早晚劉郎即到來。
寄南康徐大夫
作者：孔武仲
朝代：宋

山南泉石有余清，几日篮舆天上行。
亦欲西园伴飞盖，龎公不惯入州城。
寄南康徐大夫
作者：孔武仲
朝代：宋

山南泉石有餘清，幾日籃輿天上行。
亦欲西園伴飛蓋，龎公不慣入州城。
寄南康徐大夫
作者：孔武仲
朝代：宋

山南泉石有馀清，几日篮舆天上行。亦欲西园伴飞盖，庞公不惯入州城。
寄四舍弟
作者：孔武仲
朝代：宋

贛水南邊北勢回，層城中起鬱孤臺。
憶初二陸同登此，喜有阿連相繼來。
舊事前遊休感歎，清風佳景且徘徊。
天涯未有從囗日，百里區區亦象雷。
寄四舍弟
作者：孔武仲
朝代：宋

赣水南边北势回，层城中起郁孤台。忆初二陆同登此，喜有阿连相继来。旧事前游休感叹，清风佳景且徘徊。天涯未有从□日，百里区区亦象雷。
寄四舍弟
作者：孔武仲
朝代：宋

赣水南边北势回，层城中起郁孤台。
忆初二陆同登此，喜有阿连相继来。
旧事前游休感叹，清风佳景且徘徊。
天涯未有从囗日，百里区区亦象雷。
寄子由
作者：孔武仲
朝代：宋

江上匆匆别，孤舟谁与言。尘今生我甑，盗肯过君门。水石吴山好，风岚楚泽昏。相望欲命驾，何日为东辕。
寄子由
作者：孔武仲
朝代：宋

江上怱怱别，孤舟誰與言。
塵今生我甑，盜肯過君門。
水石吳山好，風嵐楚澤昏。
相望欲命駕，何日爲東轅。
寄子由
作者：孔武仲
朝代：宋

江上怱怱别，孤舟谁与言。
尘今生我甑，盗肯过君门。
水石吴山好，风岚楚泽昏。
相望欲命驾，何日为东辕。
寄张端父
作者：孔武仲
朝代：宋

与君生世共飘蓬，会面荒陂寂寞中。芳酒一樽留夜语，旅程千里倦春风。追思荐鹗门阑旧，默感跳丸岁月空。闻道束书游帝阙，偷閒应肯访衰翁。
寄张端父
作者：孔武仲
朝代：宋

与君生世共飘蓬，会面荒陂寂寞中。
芳酒一罇留夜语，旅程千里倦春风。
追思荐鹗门阑旧，黙感跳丸岁月空。
闻道束书游帝阙，偷閒应肯访衰翁。
寄張端父
作者：孔武仲
朝代：宋

與君生世共飄蓬，會面荒陂寂寞中。
芳酒一罇留夜語，旅程千里倦春風。
追思薦鶚門闌舊，黙感跳丸歲月空。
聞道束書遊帝闕，偷閒應肯訪衰翁。
寄會稽丞趙振道
作者：孔武仲
朝代：宋

龜峰琬琰翠成堆，軒檻前當秀色開。
此地登臨比圖畫，與君談笑繼樽罍。
傳聞佳景無時乏，依舊清江不斷來。
今日關河隔千里，相逢何處少徘徊。
寄林次中
作者：孔武仲
朝代：宋
体裁：五言律诗

晓踏朱仙月，还思昨日诗。尚携漫刺谒，不爽故人期。宫阙觚棱失，山河向背移。悠悠芳草路，恰似别家时。
寄林次中
作者：孔武仲
朝代：宋

曉踏朱仙月，還思昨日詩。
尚攜漫刺謁，不爽故人期。
宫闕觚稜失，山河向背移。
悠悠芳草路，恰似别家時。
寄武昌簿孙彦常
作者：孔武仲
朝代：宋

羁旅悠悠岁月残，胜游无复似西山。从容把酒来天上，滴沥鸣泉满坐间。醉思随风飘碧落，离襟和月堕荒湾。遥应蜡屐频登览，簿领无忧多昼閒。
寄武昌簿孙彦常
作者：孔武仲
朝代：宋

羁旅悠悠岁月残，胜游无復似西山。
从容把酒来天上，滴沥鸣泉满坐间。
醉思随风飘碧落，离襟和月堕荒湾。
遥应蜡屐频登览，簿领无忧多昼閒。
寄武昌簿孫彦常
作者：孔武仲
朝代：宋

羈旅悠悠歲月殘，勝遊無復似西山。
從容把酒來天上，滴瀝鳴泉滿坐間。
醉思隨風飄碧落，離襟和月堕荒灣。
遙應蠟屐頻登覽，簿領無憂多晝閒。
寄經父兄
作者：孔武仲
朝代：宋

我出亂山來，兄入亂山去。
出山何必佳，匹馬紅塵路。
入山勿辭勤，﨑嶇與天鄰。
天門西北去，石眼行車輪。
落盡江南柳，塞榆應知春。
去去何時歸，天涯可寄衣。
霜高鴻雁還，無使信音稀。
寄经父兄
作者：孔武仲
朝代：宋

我出乱山来，兄入乱山去。出山何必佳，匹马红尘路。入山勿辞勤，崎岖与天邻。天门西北去，石眼行车轮。落尽江南柳，塞榆应知春。去去何时归，天涯可寄衣。霜高鸿雁还，无使信音稀。
寄经父兄
作者：孔武仲
朝代：宋

我出乱山来，兄入乱山去。
出山何必佳，匹马红尘路。
入山勿辞勤，﨑岖与天邻。
天门西北去，石眼行车轮。
落尽江南柳，塞榆应知春。
去去何时归，天涯可寄衣。
霜高鸿雁还，无使信音稀。
寄聂正甫
作者：孔武仲
朝代：宋
体裁：七言律诗

虎髯两颊状貌古，开口论议辞非今。尚藏折剑万丈气，空驰老骥千里心。六印他年新将相，一瓢今日旧山林。黄云断天望不极，想君何处方悲吟。
寄聶正甫
作者：孔武仲
朝代：宋

虎髯兩頰狀貌古，開口論議辭非今。
尚藏折劍萬丈氣，空馳老驥千里心。
六印他年新將相，一瓢今日舊山林。
黄雲斷天望不極，想君何處方悲吟。
寄范清老
作者：孔武仲
朝代：宋

日挂西南有薄輝，稜稜霜氣犯寒衣。
不愁斗柄隨春轉，秪怕梅花學雪飛。
湘浦波光頻送别，湓城山色屢思歸。
高人只在南坡住，好共留錢買釣磯。
寄范清老
作者：孔武仲
朝代：宋
体裁：七言律诗

日挂西南有薄辉，棱棱霜气犯寒衣。不愁斗柄随春转，秪怕梅花学雪飞。湘浦波光频送别，湓城山色屡思归。高人只在南坡住，好共留钱买钓矶。
寄范清老二絕·其一
作者：孔武仲
朝代：宋

高平處士節尤孤，門掩江邊徑欲蕪。
詩好未窺新歲集，酒醇猶憶去年壺。
寄范清老二絕·其二
作者：孔武仲
朝代：宋

一别潯陽已隔年，官居應接謾紛然。
南來瀑水傾江海，夢挈塵肝先洗湔。
寄范清老二绝
作者：孔武仲
朝代：宋

高平处士节尤孤，门掩江边径欲芜。诗好未窥新岁集，酒醇犹忆去年壶。一别浔阳已隔年，官居应接谩纷然。南来瀑水倾江海，梦挈尘肝先洗湔。
寄范清老二绝·其一
作者：孔武仲
朝代：宋
体裁：七言绝句

高平处士节尤孤，门掩江边径欲芜。诗好未窥新岁集，酒醇犹忆去年壶。
寄范清老二绝·其二
作者：孔武仲
朝代：宋
体裁：七言绝句

一别浔阳已隔年，官居应接谩纷然。南来瀑水倾江海，梦挈尘肝先洗湔。
寄襄邑宰丁阳叔
作者：孔武仲
朝代：宋

溪上一杯酒，送君今几时。譬如霜林箨，浩荡从风吹。初飘清湘滨，今落浊汴湄。蹉跎虽渐老，相见更容怡。尚赖城市俗，篮舆远追随。鸣驺惊雁鹜，笑语在空陂。会食古道场，僧房静帘帷。败荷覆一水，落叶鸣轩墀。偶坐亦无事，幽来更何之。旁有宋襄墓，高坟映深祠。炉烟已寂寞，拱木相蔽亏。意象宛如在，兴亡真可悲。寥寥千馀年，华采几纷披。有如蛙争水，顷刻成枯池。池尽复为陆，陆黍秋离离。追惟泓之战，语阔气甚夷。狗颈不急搦，干将仍倒持。欲将乌合众，慕彼鹰扬师。首领几不完，身复为囚羁。好大不量力，荒哉徒尔为。曾不如勾践，潜军卷旌麾。夜上姑苏台，吴人犹不知。用兵贵权谋，高言竟何施。从兹以名邑，留作永世规。隧道彷佛在，披榛犹可窥。陈迹何足究，吾侪宁好奇。又上金山殿，平瞰天一涯。横飙响群铎，惊鸟投深枝。清兴乘未尽，夕阳已纷驰。流水复相促，扁舟从此移。怒号入旅枕，先声戒寒期。相过不可得，况复穷游嬉。后会果安在，张本以今诗。
寄襄邑宰丁阳叔
作者：孔武仲
朝代：宋

溪上一杯酒，送君今几时。
譬如霜林箨，浩荡从风吹。
初飘清湘濵，今落浊汴湄。
蹉跎虽渐老，相见更容怡。
尚赖城市俗，篮舆远追随。
鸣驺惊雁鹜，笑语在空陂。
会食古道场，僧房静帘帷。
败荷覆一水，落叶鸣轩墀。
偶坐亦无事，幽来更何之。
旁有宋襄墓，高坟映深祠。
炉烟已寂寞，拱木相蔽亏。
意象宛如在，兴亡真可悲。
寥寥千余年，华采几纷披。
有如蛙争水，顷刻成枯池。
池尽復为陆，陆黍秋离离。
追惟泓之战，语阔气甚夷。
狗颈不急搦，干将仍倒持。
欲将乌合众，慕彼鹰扬师。
首领几不完，身復为囚覊。
好大不量力，荒哉徒尔为。
曾不如勾践，潜军卷旌麾。
夜上姑苏台，吴人犹不知。
用兵贵权谋，高言竟何施。
从兹以名邑，留作永世规。
隧道彷佛在，披榛犹可窥。
陈迹何足究，吾侪宁好奇。
又上金山殿，平瞰天一涯。
横颷响羣铎，惊鸟投深枝。
清兴乘未尽，夕阳已纷驰。
流水復相促，扁舟从此移。
怒号入旅枕，先声戒寒期。
相过不可得，况復穷游嬉。
后会果安在，张本以今诗。
寄襄邑宰丁陽叔
作者：孔武仲
朝代：宋

溪上一杯酒，送君今幾時。
譬如霜林籜，浩蕩從風吹。
初飄清湘濵，今落濁汴湄。
蹉跎雖漸老，相見更容怡。
尚賴城市俗，籃輿遠追隨。
鳴騶驚雁鶩，笑語在空陂。
會食古道場，僧房静簾帷。
敗荷覆一水，落葉鳴軒墀。
偶坐亦無事，幽來更何之。
旁有宋襄墓，高墳映深祠。
爐烟已寂寞，拱木相蔽虧。
意象宛如在，興亡真可悲。
寥寥千餘年，華采幾紛披。
有如蛙争水，頃刻成枯池。
池盡復爲陸，陸黍秋離離。
追惟泓之戰，語濶氣甚夷。
狗頸不急搦，干將仍倒持。
欲將烏合衆，慕彼鷹揚師。
首領幾不完，身復爲囚覊。
好大不量力，荒哉徒爾爲。
曾不如勾踐，潜軍卷旌麾。
夜上姑蘇臺，吳人猶不知。
用兵貴權謀，高言竟何施。
從兹以名邑，留作永世規。
隧道彷彿在，披榛猶可窺。
陳迹何足究，吾儕寧好奇。
又上金山殿，平瞰天一涯。
横颷響羣鐸，驚鳥投深枝。
清興乘未盡，夕陽已紛馳。
流水復相促，扁舟從此移。
怒號入旅枕，先聲戒寒期。
相過不可得，况復窮遊嬉。
後會果安在，張本以今詩。
寄題丁子厚二亭·朋來亭
作者：孔武仲
朝代：宋

學有青衿聚，亭當緑野開。
山川二湖曲，賓友四方來。
鄉行求如禹，師門欲望回。
無輕十室小，長養即高才。
寄題丁子厚二亭·睦亭
作者：孔武仲
朝代：宋

撫族無如睦，開亭意可知。
庭階盡蘭玉，兄弟即塤箎。
食有分甘樂，歌諧伐木詩。
歡心己如此，風景况相宜。
寄題徐亭
作者：孔武仲
朝代：宋

清晨讀君碑，如到徐亭下。
靈境猶縹緲，仙風已瀟洒。
亭雖人爲之，洞是天開者。
化工不自了，待子闢蓁野。
徐君神骨不埃塵，疏眉秀目方青春。
窮追屢束冦賊手，幽討却作煙霞人。
當年遠祖嘗浮海，採藥仙山竟何在。
君今復探山中奇，潭潭六室世未知。
嗚呼安得此亭此洞在吾鄉，廬岳自此増輝光。
寄題徐季叔桂香亭
作者：孔武仲
朝代：宋

淮縣築居好，桂亭牽興長。
偶分巖下影，别有月中香。
瀟洒欺松竹，嚴凝耐雪霜。
従君酌樽酒，歲晚玩幽芳。
寄題王道祖秀光亭
作者：孔武仲
朝代：宋

徙倚望西南，秀色如可掬。
湘水蹙纎羅，湘山叠明玉。
清輝來西隅，朝爽浮萬屋。
圖冩卒難成，登覽常不足。
會計當而已，廉吏當寡欲。
蕭然忘軒冕，日可娛幽獨。
寄題程郎中家圓石
作者：孔武仲
朝代：宋

翦斸蒿萊得好峰，縈紆裝點思無窮。
尋幽已到神仙境，發秘渾争造化功。
官序隠登臺閤上，夢思遙寄水雲中。
扁舟我亦謀歸去，暫向巖前作醉翁。
寄題經父萱堂
作者：孔武仲
朝代：宋

萱堂有秋花，對客如勸侑。
人生本多事，更以百憂副。
愔愔橫天壤，擾擾迷刻漏。
傾地救海涸，掲柱支山仆。
徒將一心淑，日與萬慮鬭。
不如偷餘閒，來此玩孤秀。
熒熒千明缸，照映相前後。
凝氣粲如笑，泣露亂欲溜。
頽然寓遠懷，可以消永晝。
吾兄儒林傑，器業包宇宙。
﨑嶇從遠宦，爲國警邊候。
飛沙蔽城隍，積雪冷襟袖。
頗思東南州，水竹兩幽茂。
樓臺壓江濤，窻户排雲岫。
翹瞻不可見，夢想勞頭脰。
樊籠送飛鴻，檻井看騰狖。
暫憑時景佳，寛此腰圍瘦。
吾儕所至樂，未厭夷居陋。
賓侣時可邀，從容醉方酭。
寄题丁子厚二亭·朋来亭
作者：孔武仲
朝代：宋

学有青衿聚，亭当緑野开。
山川二湖曲，宾友四方来。
乡行求如禹，师门欲望回。
无轻十室小，长养即高才。
寄题丁子厚二亭·朋来亭
作者：孔武仲
朝代：宋

学有青衿聚，亭当绿野开。山川二湖曲，宾友四方来。乡行求如禹，师门欲望回。无轻十室小，长养即高才。
寄题丁子厚二亭·睦亭
作者：孔武仲
朝代：宋

抚族无如睦，开亭意可知。
庭阶尽兰玉，兄弟即埙箎。
食有分甘乐，歌谐伐木诗。
欢心己如此，风景况相宜。
寄题丁子厚二亭·睦亭
作者：孔武仲
朝代：宋

抚族无如睦，开亭意可知。庭阶尽兰玉，兄弟即埙篪。食有分甘乐，歌谐伐木诗。欢心己如此，风景况相宜。
寄题徐亭
作者：孔武仲
朝代：宋

清晨读君碑，如到徐亭下。灵境犹缥缈，仙风已潇洒。亭虽人为之，洞是天开者。化工不自了，待子辟蓁野。徐君神骨不埃尘，疏眉秀目方青春。穷追屡束寇贼手，幽讨却作烟霞人。当年远祖尝浮海，采药仙山竟何在。君今复探山中奇，潭潭六室世未知。呜呼安得此亭此洞在吾乡，庐岳自此增辉光。
寄题徐亭
作者：孔武仲
朝代：宋

清晨读君碑，如到徐亭下。
灵境犹缥缈，仙风已潇洒。
亭虽人为之，洞是天开者。
化工不自了，待子闢蓁野。
徐君神骨不埃尘，疏眉秀目方青春。
穷追屡束冦贼手，幽讨却作烟霞人。
当年远祖尝浮海，采药仙山竟何在。
君今復探山中奇，潭潭六室世未知。
呜呼安得此亭此洞在吾乡，庐岳自此増辉光。
寄题徐季叔桂香亭
作者：孔武仲
朝代：宋

淮县筑居好，桂亭牵兴长。偶分岩下影，别有月中香。潇洒欺松竹，严凝耐雪霜。从君酌樽酒，岁晚玩幽芳。
寄题徐季叔桂香亭
作者：孔武仲
朝代：宋

淮县筑居好，桂亭牵兴长。
偶分岩下影，别有月中香。
潇洒欺松竹，严凝耐雪霜。
従君酌樽酒，岁晚玩幽芳。
寄题王道祖秀光亭
作者：孔武仲
朝代：宋

徙倚望西南，秀色如可掬。
湘水蹙纎罗，湘山叠明玉。
清辉来西隅，朝爽浮万屋。
图冩卒难成，登览常不足。
会计当而已，廉吏当寡欲。
萧然忘轩冕，日可娱幽独。
寄题王道祖秀光亭
作者：孔武仲
朝代：宋

徙倚望西南，秀色如可掬。湘水蹙纤罗，湘山叠明玉。清辉来西隅，朝爽浮万屋。图写卒难成，登览常不足。会计当而已，廉吏当寡欲。萧然忘轩冕，日可娱幽独。
寄题程郎中家圆石
作者：孔武仲
朝代：宋

剪斸蒿莱得好峰，萦纡装点思无穷。寻幽已到神仙境，发秘浑争造化功。官序隐登台閤上，梦思遥寄水云中。扁舟我亦谋归去，暂向岩前作醉翁。
寄题程郎中家圆石
作者：孔武仲
朝代：宋

翦斸蒿莱得好峰，萦纡装点思无穷。
寻幽已到神仙境，发秘浑争造化功。
官序隠登台閤上，梦思遥寄水云中。
扁舟我亦谋归去，暂向岩前作醉翁。
寄题经父萱堂
作者：孔武仲
朝代：宋

萱堂有秋花，对客如劝侑。
人生本多事，更以百忧副。
愔愔横天壤，扰扰迷刻漏。
倾地救海涸，掲柱支山仆。
徒将一心淑，日与万虑斗。
不如偷余閒，来此玩孤秀。
荧荧千明缸，照映相前后。
凝气粲如笑，泣露乱欲溜。
頽然寓远怀，可以消永昼。
吾兄儒林杰，器业包宇宙。
﨑岖从远宦，为国警边候。
飞沙蔽城隍，积雪冷襟袖。
颇思东南州，水竹两幽茂。
楼台压江涛，窻户排云岫。
翘瞻不可见，梦想劳头脰。
樊笼送飞鸿，槛井看腾狖。
暂凭时景佳，寛此腰围瘦。
吾侪所至乐，未厌夷居陋。
宾侣时可邀，从容醉方酭。
寄题经父萱堂
作者：孔武仲
朝代：宋

萱堂有秋花，对客如劝侑。人生本多事，更以百忧副。愔愔横天壤，扰扰迷刻漏。倾地救海涸，揭柱支山仆。徒将一心淑，日与万虑斗。不如偷馀閒，来此玩孤秀。荧荧千明缸，照映相前后。凝气粲如笑，泣露乱欲溜。颓然寓远怀，可以消永昼。吾兄儒林杰，器业包宇宙。崎岖从远宦，为国警边候。飞沙蔽城隍，积雪冷襟袖。颇思东南州，水竹两幽茂。楼台压江涛，窗户排云岫。翘瞻不可见，梦想劳头脰。樊笼送飞鸿，槛井看腾狖。暂凭时景佳，宽此腰围瘦。吾侪所至乐，未厌夷居陋。宾侣时可邀，从容醉方侑。
寓目
作者：孔武仲
朝代：宋

啾啾黄雀在枝間，歲晚荒郊怨苦寒。
容易驚飛無處所，人家曾借畫圖看。
寓目
作者：孔武仲
朝代：宋
体裁：七言绝句

啾啾黄雀在枝间，岁晚荒郊怨苦寒。容易惊飞无处所，人家曾借画图看。
寓目
作者：孔武仲
朝代：宋
体裁：七言绝句

清湾气象暮潭潭，渔客车罾似引帆。三尺鲤鱼投密网，西江虽广尔何堪。
寓目
作者：孔武仲
朝代：宋

清灣氣象暮潭潭，漁客車罾似引帆。
三尺鯉魚投密網，西江雖廣爾何堪。
寶應界中絕句三首·其一
作者：孔武仲
朝代：宋

倒景虞淵日，餘威澤國霞。
宵行逐明月，水宿傍人家。
寶應界中絕句三首·其三
作者：孔武仲
朝代：宋

淮天秋日下，水國晚涼中。
舟子趨程意，軒軒欲貫虹。
寶應界中絕句三首·其二
作者：孔武仲
朝代：宋

泉水秋浮艇，荒陂暮聽蟬。
登瀛從此路，出守已衰年。
寶豐倉秋納三首·其一
作者：孔武仲
朝代：宋

次竹編蓬學缺垣，中門以外蟻回旋。
羣呼直欲争風疾，快走渾疑踏地穿。
朱墨亂揮雲落手，塵氛横集雪侵顛。
新年幸有民輸樂，心口相期更勉旃。
寶豐倉秋納三首·其三
作者：孔武仲
朝代：宋

縣濶人饒稼，秋成衆樂租。
精粗騐丹白，億萬起錙銖。
足趼誰先到，尻高或妄呼。
何當寄軍令，供億黑山隅。
寶豐倉秋納三首·其二
作者：孔武仲
朝代：宋

彩籌森列羽門兵，衮衮招呼不斷聲。
歲計自當平斗甬，年豐今况有坻京。
争先雜沓人何冗，應物逍遙我自清。
白日漸斜亭廡静，却臨湘水笑塵纓。
寻真观
作者：孔武仲
朝代：宋

武皇车驾东南出，访道求仙希万一。屏风九叠云物清，意恐神仙藏此室。羽章之馆缔构新，坛场夜夜祈星辰。蓬莱缥缈不可到，桥山一闭逾千春。咏真之天在旁侧，白昼潭心飞霹雳。田收岁美龙亦閒，唯有济瀹照空碧。谁道寻真是女郎，朝餐松桂夜焚香。明眸绿鬓今何在，意已霞衣侍玉皇。
寻真观
作者：孔武仲
朝代：宋

武皇车驾东南出，访道求仙希万一。
屏风九叠云物清，意恐神仙藏此室。
羽章之馆缔构新，坛塲夜夜祈星辰。
蓬莱缥缈不可到，桥山一闭逾千春。
咏真之天在旁侧，白昼潭心飞霹雳。
田收歳美龙亦閒，唯有济瀹照空碧。
谁道寻真是女郎，朝飡松桂夜焚香。
明眸緑髩今何在，意已霞衣侍玉皇。
将至巴陵
作者：孔武仲
朝代：宋
体裁：七言律诗

南行应不叹途穷，水驿连翩遇好风。远浪飞来千白鹭，轻帆相逐两冥鸿。残云日挂苍茫外，平野天垂旷阔中。湘浦旧游思一访，肯因莼脍忆江东。
将至湖口作
作者：孔武仲
朝代：宋

一帆安稳转汀洲，吞吐波澜画鹢遒。三尺龙文光景动，川平何处有蛟虬。
将至湖口作
作者：孔武仲
朝代：宋

一帆安穏转汀洲，吞吐波澜画鹢遒。
三尺龙文光景动，川平何处有蛟虬。
將至巴陵
作者：孔武仲
朝代：宋

南行應不歎途窮，水驛連翩遇好風。
遠浪飛來千白鷺，輕帆相逐兩冥鴻。
殘雲日挂蒼茫外，平野天垂曠濶中。
湘浦舊遊思一訪，肯因蓴膾憶江東。
將至湖口作
作者：孔武仲
朝代：宋

一帆安穏轉汀洲，吞吐波瀾畫鷁遒。
三尺龍文光景動，川平何處有蛟虯。
尉氏道中
作者：孔武仲
朝代：宋

江县花已繁，天畿草初茁。春风动地来，万鼓相应发。长郊不敢进，环坐借藁秸。前村应稍近，时有驼鸣？。
尉氏道中
作者：孔武仲
朝代：宋
体裁：古风

江县花已繁，天畿草初茁。春风动地来，万鼓相应发。长郊不敢进，环坐借藁秸。前村应稍近，时有驼鸣�。
尉氏道中
作者：孔武仲
朝代：宋

江县花已繁，天畿草初茁。
春风动地来，万鼓相应发。
长郊不敢进，环坐借藁秸。
前村应稍近，时有驼鸣𡇼。
尉氏道中
作者：孔武仲
朝代：宋

江縣花已繁，天畿草初茁。
春風動地來，萬鼓相應發。
長郊不敢進，環坐借藁秸。
前村應稍近，時有駝鳴𡇼。
尋真觀
作者：孔武仲
朝代：宋

武皇車駕東南出，訪道求仙希萬一。
屏風九叠雲物清，意恐神仙藏此室。
羽章之館締構新，壇塲夜夜祈星辰。
蓬萊縹緲不可到，橋山一閉逾千春。
詠真之天在旁側，白晝潭心飛霹靂。
田收歳美龍亦閒，唯有濟瀹照空碧。
誰道尋真是女郎，朝飡松桂夜焚香。
明眸緑髩今何在，意已霞衣侍玉皇。
小井
作者：孔武仲
朝代：宋

团团样学天边月，汨汨声回地底泉。剩贮黄金还屋税，此功宁止见山钱。
小井
作者：孔武仲
朝代：宋

团团样学天边月，汨汨声迴地底泉。
剩贮黄金还屋税，此功宁止见山钱。
小井
作者：孔武仲
朝代：宋

團團樣學天邊月，汨汨聲迴地底泉。
剩貯黄金還屋稅，此功寧止見山錢。
山間三首·其一
作者：孔武仲
朝代：宋

江城八月苦炎暉，瀟洒山間挾纊時。
峰頂寶林俱勝絕，籃輿從此上天池。
山間三首·其三
作者：孔武仲
朝代：宋

柔條細葉謾成叢，亦有懸崖出小紅。
欲試金丹求不死，靈苖應在此山中。
山間三首·其二
作者：孔武仲
朝代：宋

絕壁藤蘿喜可攀，更無平地只青山。
路回亦有虚明處，江北江南指掌間。
山间三首
作者：孔武仲
朝代：宋

江城八月苦炎晖，潇洒山间挟纩时。峰顶宝林俱胜绝，篮舆从此上天池。绝壁藤萝喜可攀，更无平地只青山。路回亦有虚明处，江北江南指掌间。柔条细叶谩成丛，亦有悬崖出小红。欲试金丹求不死，灵苗应在此山中。
山间三首·其一
作者：孔武仲
朝代：宋
体裁：七言绝句

江城八月苦炎晖，潇洒山间挟纩时。峰顶宝林俱胜绝，篮舆从此上天池。
山间三首·其三
作者：孔武仲
朝代：宋

柔条细叶谩成丛，亦有悬崖出小红。
欲试金丹求不死，灵苖应在此山中。
山间三首·其三
作者：孔武仲
朝代：宋

柔条细叶谩成丛，亦有悬崖出小红。欲试金丹求不死，灵苗应在此山中。
山间三首·其二
作者：孔武仲
朝代：宋
体裁：七言绝句

绝壁藤萝喜可攀，更无平地只青山。路回亦有虚明处，江北江南指掌间。
峰頂
作者：孔武仲
朝代：宋

苦霰悲風作斧斤，千秋松竹損精神。
似聞犬吠白雲外，猶有秦時避世人。
峰顶
作者：孔武仲
朝代：宋
体裁：七言绝句

苦霰悲风作斧斤，千秋松竹损精神。似闻犬吠白云外，犹有秦时避世人。
巴陵官舍二題·湖山亭
作者：孔武仲
朝代：宋

縣山峻絕有新亭，公退時來看洞庭。
天外微茫二湖合，波心縹緲一峰青。
非時爽氣生雲雨，永夜寒光浸斗星。
千古登臨増健筆，投文猶可弔湘靈。
巴陵官舍二題·瀟灑堂
作者：孔武仲
朝代：宋

旅平凹處剪荆榛，畫棟明窗學隐身。
政簡琴書聊度日，地閒花木爲留春。
一盃濁酒迷今古，五字清吟泣鬼神。
暫伴登臨對佳景，衣襟渾覺减埃塵。
巴陵官舍二题 其二 湖山亭
作者：孔武仲
朝代：宋

县山峻绝有新亭，公退时来看洞庭。天外微茫二湖合，波心缥缈一峰青。非时爽气生云雨，永夜寒光浸斗星。千古登临增健笔，投文犹可吊湘灵。
巴陵官舍二题·湖山亭
作者：孔武仲
朝代：宋

县山峻绝有新亭，公退时来看洞庭。
天外微茫二湖合，波心缥缈一峰青。
非时爽气生云雨，永夜寒光浸斗星。
千古登临増健笔，投文犹可弔湘灵。
巴陵官舍二题·潇洒堂
作者：孔武仲
朝代：宋
体裁：七言律诗

旅平凹处剪荆榛，画栋明窗学隐身。政简琴书聊度日，地閒花木为留春。一杯浊酒迷今古，五字清吟泣鬼神。暂伴登临对佳景，衣襟浑觉减埃尘。
巴陵官舍二题·潇洒堂
作者：孔武仲
朝代：宋

旅平凹处剪荆榛，画栋明窗学隐身。政简琴书聊度日，地閒花木为留春。一杯浊酒迷今古，五字清吟泣鬼神。暂伴登临对佳景，衣襟浑觉减埃尘。县山峻绝有新亭，公退时来看洞庭。天外微茫二湖合，波心缥缈一峰青。非时爽气生云雨，永夜寒光浸斗星。千古登临增健笔，投文犹可吊湘灵。
巴陵界中作·其一
作者：孔武仲
朝代：宋

曲曲秋江滟滟波，直疑乘兴到银河。逢人欲问支机石，此去星桥路几多。
巴陵界中作·其一
作者：孔武仲
朝代：宋

曲曲秋江滟灔波，直疑乘兴到银河。
逢人欲问支机石，此去星桥路几多。
巴陵界中作·其一
作者：孔武仲
朝代：宋

曲曲秋江灧灔波，直疑乘興到銀河。
逢人欲問支機石，此去星橋路幾多。
巴陵界中作·其二
作者：孔武仲
朝代：宋

一别湖湘二十秋，飄然覉旅復萍浮。
冰霜入鬢殊非壯，星斗羅胸却似愁。
濁酒放歌朝拊髀，青燈苦學夜懸頭。
惟應此樂無窮已，滚滚滄波盡即休。
巴陵界中作·其二
作者：孔武仲
朝代：宋

一别湖湘二十秋，飘然羁旅复萍浮。冰霜入鬓殊非壮，星斗罗胸却似愁。浊酒放歌朝拊髀，青灯苦学夜悬头。惟应此乐无穷已，滚滚沧波尽即休。
巴陵界中作·其二
作者：孔武仲
朝代：宋

一别湖湘二十秋，飘然覉旅復萍浮。
冰霜入鬓殊非壮，星斗罗胸却似愁。
浊酒放歌朝拊髀，青灯苦学夜悬头。
惟应此乐无穷已，滚滚沧波尽即休。
平阳叹
作者：孔武仲
朝代：宋

坏云如山压齐垒，六军颜色如灰死。高郎元自解琵琶，万岁无愁作天子。伯升何曾上青天，溅血遗痕芳草间。长城万里自推仆，骏马只驮冯小怜。奸臣百计为蟊贼，不但妖娥解倾国。熊罴哮斗蹙平阳，冯妃对镜娇栊妆。死生契阔不相弃，双双刎颈长安市。
平阳叹
作者：孔武仲
朝代：宋

坏云如山压齐垒，六军颜色如灰死。
高郎元自觧琵琶，万岁无愁作天子。
伯升何曾上青天，溅血遗痕芳草间。
长城万里自推仆，骏马只驮冯小怜。
姦臣百计为蟊贼，不但妖娥解倾国。
熊罴哮鬬蹙平阳，冯妃对镜娇栊粧。
死生契阔不相弃，双双刎颈长安市。
平陽歎
作者：孔武仲
朝代：宋

壞雲如山壓齊壘，六軍顔色如灰死。
高郎元自觧琵琶，萬歲無愁作天子。
伯升何曾上青天，濺血遺痕芳草間。
長城萬里自推仆，駿馬只馱馮小憐。
姦臣百計爲蟊賊，不但妖娥解傾國。
熊羆哮鬬蹙平陽，馮妃對鏡嬌櫳粧。
死生契濶不相棄，雙雙刎頸長安市。
广津仓检视斛斗
作者：孔武仲
朝代：宋

长渠西来拟天汉，千里清阴緑杨岸。
高墉杰屋如屯云，碧瓦参差插天半。
小楼三尺偷晨光，山低堆积白与黄。
千艘一卸须臾了，江湖极目来帆樯。
国家税法拟前古，还以养人非自富。
连云习射皆貔貅，月禀太仓急风雨。
歳深敝积如鼠穴，检视之官缘此设。
我初受牒颇激昂，匹马朝朝踏残月。
千筹簇簇来如林，袍鞾兀坐清槐阴。
秋毫増损必拘送，莫怨小官持法深。
吾槩视此平如水，运量四海亦如此。
今朝且佐大司农，他时敢献明天子。
广津仓检视斛斗
作者：孔武仲
朝代：宋

长渠西来拟天汉，千里清阴绿杨岸。高墉杰屋如屯云，碧瓦参差插天半。小楼三尺偷晨光，山低堆积白与黄。千艘一卸须臾了，江湖极目来帆樯。国家税法拟前古，还以养人非自富。连云习射皆貔貅，月禀太仓急风雨。岁深敝积如鼠穴，检视之官缘此设。我初受牒颇激昂，匹马朝朝踏残月。千筹簇簇来如林，袍靴兀坐清槐阴。秋毫增损必拘送，莫怨小官持法深。吾槩视此平如水，运量四海亦如此。今朝且佐大司农，他时敢献明天子。
广济道中·其一
作者：孔武仲
朝代：宋
体裁：七言律诗

荦确山坡瘦马行，年朝春色未分明。蔫黄犹是旧时叶，格磔稍闻新岁声。强涉远涂非我好，亦逢佳景得心平。寒威斗起终豪横，更取村酤独自倾。
广济道中·其二
作者：孔武仲
朝代：宋
体裁：七言绝句

南北驱驰不少休，人生何处足优游。去年立马龟峰道，亦是春泉绕舍流。
庙下候风呈同行
作者：孔武仲
朝代：宋

楚水千百源，洞庭为壮观。势居七泽右，地裂荆吴半。而我泛扁舟，飘然一归雁。来之岂为益，去亦未足算。胡不吹清波，纵发如飞翰。朝辞庙山曲，午泊巴陵岸。况有三面风，迎送俱无间。定非偏薄厚，以掇行旅讪。奈何苦流滞，兀兀晨复旰。采芹朝当蔬，伐竹暮供爨。舟师三十人，饿虎奔刍豢。使之裹粮绝，虑有探囊患。二王东南望，貌像颇辉焕。歌鼓岁无休，香灯夜侵旦。我为江湖士，乞灵从弱冠。四到祠宫下，霜髯今已灿。王其故旧恤，勿以涂人看。尊师况慈忍，善道阴有赞。王心或未回，师颊固宜缓。灵珓似见许，归来整樯幔。
庙下候风呈同行
作者：孔武仲
朝代：宋

楚水千百源，洞庭为壮观。
势居七泽右，地裂荆吴半。
而我泛扁舟，飘然一归雁。
来之岂为益，去亦未足算。
胡不吹清波，纵发如飞翰。
朝辞庙山曲，午泊巴陵岸。
况有三面风，迎送俱无间。
定非偏薄厚，以掇行旅讪。
奈何苦流滞，兀兀晨復旰。
采芹朝当蔬，伐竹暮供爨。
舟师三十人，饿虎奔刍豢。
使之裹粮绝，虑有探囊患。
二王东南望，貌像颇辉焕。
歌鼓岁无休，香灯夜侵旦。
我为江湖士，乞灵从弱冠。
四到祠宫下，霜髯今已灿。
王其故旧恤，勿以涂人看。
尊师况慈忍，善道阴有赞。
王心或未回，师颊固宜缓。
灵珓似见许，归来整樯幔。
廟下候風呈同行
作者：孔武仲
朝代：宋

楚水千百源，洞庭爲壯觀。
勢居七澤右，地裂荆吳半。
而我泛扁舟，飄然一歸雁。
來之豈爲益，去亦未足算。
胡不吹清波，縱發如飛翰。
朝辭廟山曲，午泊巴陵岸。
况有三面風，迎送俱無間。
定非偏薄厚，以掇行旅訕。
奈何苦流滯，兀兀晨復旰。
采芹朝當蔬，伐竹暮供爨。
舟師三十人，餓虎奔芻豢。
使之裹糧絕，慮有探囊患。
二王東南望，貌像頗輝煥。
歌鼓歲無休，香燈夜侵旦。
我爲江湖士，乞靈從弱冠。
四到祠宫下，霜髯今已燦。
王其故舊卹，勿以塗人看。
尊師况慈忍，善道陰有賛。
王心或未回，師頰固宜緩。
靈珓似見許，歸來整檣幔。
廣津倉檢視斛斗
作者：孔武仲
朝代：宋

長渠西來擬天漢，千里清陰緑楊岸。
高墉傑屋如屯雲，碧瓦參差插天半。
小樓三尺偷晨光，山低堆積白與黄。
千艘一卸須臾了，江湖極目來帆檣。
國家稅法擬前古，還以養人非自富。
連雲習射皆貔貅，月禀太倉急風雨。
歳深敝積如鼠穴，檢視之官緣此設。
我初受牒頗激昂，匹馬朝朝踏殘月。
千籌簇簇來如林，袍鞾兀坐清槐陰。
秋毫増損必拘送，莫怨小官持法深。
吾槩視此平如水，運量四海亦如此。
今朝且佐大司農，他時敢獻明天子。
廣濟道中·其一
作者：孔武仲
朝代：宋

犖确山坡瘦馬行，年朝春色未分明。
蔫黄猶是舊時葉，格磔稍聞新歲聲。
强涉遠涂非我好，亦逢佳景得心平。
寒威斗起終豪横，更取村酤獨自傾。
廣濟道中·其二
作者：孔武仲
朝代：宋

南北驅馳不少休，人生何處足優游。
去年立馬龜峰道，亦是春泉繞舍流。
张秉叔出紫云回銮图以示坐客因为赋之
作者：孔武仲
朝代：宋
体裁：古风

开元太平无兵戎，真人味道希夷中。人间之乐已饶足，惟有青霄未追逐。坐中谁似叶先生，以气为粮常辟谷。朝登员峤夕昆崙，只与神游不要人。忽逢邀携看月去，缥缈虚空生紫云。蟾宫竟不容久住，仙乐飘飘送回去。归来宫漏未移更，甲帐明釭宛如故。汾水悲歌仙不成，梨园空没有遗声。红尘如海涨朝市，从此无人游玉京。
張秉叔出紫雲回鑾圖以示坐客因爲賦之
作者：孔武仲
朝代：宋

開元太平無兵戎，真人味道希夷中。
人間之樂已饒足，惟有青霄未追逐。
坐中誰似葉先生，以氣爲糧常辟穀。
朝登員嶠夕崑崙，只與神遊不要人。
忽逢邀攜看月去，縹緲虚空生紫雲。
蟾宫竟不容久住，仙樂飄飄送回去。
歸來宫漏未移更，甲帳明釭宛如故。
汾水悲歌仙不成，梨園空沒有遺聲。
紅塵如海漲朝市，從此無人遊玉京。
归宗寺
作者：孔武仲
朝代：宋
体裁：七言绝句

海会寮中略问禅，高僧刚道语难传。却询耶舍罗那事，俯仰人间七百年。
归舍吟
作者：孔武仲
朝代：宋

长堤夹天沟，浩荡东南流。上有骑马客，枯髯清两眸。马后无飞盖，马前无鸣驺。进无趑趄谒，退无轻侠游。携金入市卖，十铺不一售。包裹却归舍，置之床一头。半夜光满屋，潜知是精镠。贵物莫贱货，不如深巷收。一旦遇知者，堆斗价可求。寄谢路傍子，神珠难闇投。
归舍吟
作者：孔武仲
朝代：宋

长堤夹天沟，浩荡东南流。
上有骑马客，枯髯清两眸。
马后无飞盖，马前无鸣驺。
进无趦趄谒，退无轻侠游。
携金入市卖，十舖不一售。
包裹却归舍，置之床一头。
半夜光满屋，潜知是精镠。
贵物莫贱货，不如深巷收。
一旦遇知者，堆斗价可求。
寄谢路傍子，神珠难闇投。
彭泽县
作者：孔武仲
朝代：宋

西江之水何悠悠，下与江南为一州。□□□□□□□，正以彭泽为襟喉。千川百谷所合庾，尽倾此泽如杯瓯。鸣声唶唶光油油，不知其下有底不。昔人有卷长绳投，系以南山之巨石，百尺不彻深潭湫。□□□□□□□，颇疑潜行通十洲。不然何此弹丸地，吸彼尾闾曾不休。城南十里山更稠，如立象马如驱牛。下饮长江势不竭，无始以来向东流。旋湾触抵劲且遒，虎眼倒射惊沙鸥。鼋鼍虽轻不能游，而况往复之行舟。下水从容势犹可，上水辛勤人更愁。祠神皆以北风求，不尔岂但须臾留。天公颇知元元忧，胡不推山作平地，两辟旁野为通沟。征行万里皆帖妥，灵扬之威从可收。阴官闻我言，骇汗盈臂韝。洒为猛雨沃四野，惊雷夜震波澜滮。我舌阁且凝，久病竟不瘳。强为短歌题柿叶，欲凭双鲤寄阳侯。
彭泽县
作者：孔武仲
朝代：宋

西江之水何悠悠，下与江南为一州。
□□□□□□□，正以彭泽为襟喉。
千川百谷所合庾，尽倾此泽如杯瓯。
鸣声唶唶光油油，不知其下有底不。
昔人有卷长绳投，繫以南山之巨石，百尺不彻深潭湫。
□□□□□□□，颇疑潜行通十洲。
不然何此弹丸地，吸彼尾闾曾不休。
城南十里山更稠，如立象马如驱牛。
下饮长江势不竭，无始以来向东流。
旋湾触抵劲且遒，虎眼倒射惊沙鸥。
鼋鼍虽轻不能游，而况往復之行舟。
下水从容势犹可，上水辛勤人更愁。
祠神皆以北风求，不尔岂但须臾留。
天公颇知元元忧，胡不推山作平地，两闢旁野为通沟。
征行万里皆帖妥，灵扬之威从可收。
阴官闻我言，骇汗盈臂鞴。
洒为猛雨沃四野，惊雷夜震波澜滮。
我舌阁且凝，久病竟不瘳。
强为短歌题柿叶，欲凭双鲤寄阳侯。
彭泽山
作者：孔武仲
朝代：宋

山矶环合辟鲸虬，白水如汤动地流。崖崿尽成斤斧迹，当年谁与化工谋。
彭泽山
作者：孔武仲
朝代：宋

山矶环合闢鲸虬，白水如汤动地流。
崖崿尽成斤斧迹，当年谁与化工谋。
彭澤山
作者：孔武仲
朝代：宋

山磯環合闢鯨虯，白水如湯動地流。
崖崿盡成斤斧迹，當年誰與化工謀。
彭澤縣
作者：孔武仲
朝代：宋

西江之水何悠悠，下與江南爲一州。
□□□□□□□，正以彭澤爲襟喉。
千川百谷所合庾，盡傾此澤如盃甌。
鳴聲唶唶光油油，不知其下有底不。
昔人有卷長繩投，繫以南山之巨石，百尺不徹深潭湫。
□□□□□□□，頗疑潜行通十洲。
不然何此彈丸地，吸彼尾閭曾不休。
城南十里山更稠，如立象馬如驅牛。
下飲長江勢不竭，無始以來向東流。
旋灣觸抵勁且遒，虎眼倒射驚沙鷗。
黿鼉雖輕不能游，而况往復之行舟。
下水從容勢猶可，上水辛勤人更愁。
祠神皆以北風求，不爾豈但須臾留。
天公頗知元元憂，胡不推山作平地，兩闢旁野爲通溝。
征行萬里皆帖妥，靈揚之威從可收。
陰官聞我言，駭汗盈臂韝。
洒爲猛雨沃四野，驚雷夜震波瀾滮。
我舌閣且凝，久病竟不瘳。
强爲短歌題柿葉，欲憑雙鯉寄陽侯。
待朝
作者：孔武仲
朝代：宋

山軒斜透山南月，坐看天邊桂影移。
圓扇矮床涼透骨，怱怱無奈上朝時。
待朝
作者：孔武仲
朝代：宋

山轩斜透山南月，坐看天边桂影移。圆扇矮床凉透骨，匆匆无奈上朝时。
待朝
作者：孔武仲
朝代：宋

山轩斜透山南月，坐看天边桂影移。
圆扇矮床凉透骨，怱怱无奈上朝时。
徐成之园亭三咏 其一 瑞香槛子
作者：孔武仲
朝代：宋

异国携来看愈新，移当樽俎会嘉宾。虽无绝艳惊流俗，为有清香得近人。烛下更宜观态度，酒阑尤觉醒精神。湖南莫作淹留叹，已见浔阳二月春。
徐成之园亭三咏 其三 石盘
作者：孔武仲
朝代：宋

攻玉为方盘，可据以饮食。又可安文枰，两仙相对奕。簿书应接罢，胥不留踪迹。散步到其间，如临苍山壁。下有清冷波，滟滟欲侵席。坐兼仁智乐，岂独烦襟释。长沙春正妍，樽酒会嘉客。好事清河翁，题名刻之石。
徐成之园亭三咏 其二 竹径桃花
作者：孔武仲
朝代：宋

辟地不盈亩，点缀成阻修。相招竹林逸，更作桃源游。绰约新饮露，琅玕曾倚秋。春风荡人意，此境独清幽。
徐成之园亭三咏 其二 竹径桃花
作者：孔武仲
朝代：宋

辟地不盈亩，点缀成阻修。相招竹林逸，更作桃源游。绰约新饮露，琅玕曾倚秋。春风荡人意，此境独清幽。异国携来看愈新，移当樽俎会嘉宾。虽无绝艳惊流俗，为有清香得近人。烛下更宜观态度，酒阑尤觉醒精神。湖南莫作淹留叹，已见浔阳二月春。
徐成之园亭三咏·瑞香槛子
作者：孔武仲
朝代：宋

异国携来看愈新，移当樽俎会嘉宾。
虽无绝艷惊流俗，为有清香得近人。
烛下更宜观态度，酒阑尤觉醒精神。
湖南莫作淹留叹，已见浔阳二月春。
徐成之园亭三咏·石盘
作者：孔武仲
朝代：宋

攻玉为方盘，可据以饮食。
又可安文枰，两仙相对奕。
簿书应接罢，胥不留踪迹。
散步到其间，如临苍山壁。
下有清冷波，灔灔欲侵席。
坐兼仁智乐，岂独烦襟释。
长沙春正妍，樽酒会嘉客。
好事清河翁，题名刻之石。
徐成之园亭三咏·竹径桃花
作者：孔武仲
朝代：宋

闢地不盈亩，点缀成阻修。
相招竹林逸，更作桃源游。
绰约新饮露，琅玕曾倚秋。
春风荡人意，此境独清幽。
徐成之園亭三詠·瑞香檻子
作者：孔武仲
朝代：宋

異國攜來看愈新，移當樽俎會嘉賓。
雖無絕艷驚流俗，爲有清香得近人。
燭下更宜觀態度，酒闌尤覺醒精神。
湖南莫作淹留歎，已見潯陽二月春。
徐成之園亭三詠·石盤
作者：孔武仲
朝代：宋

攻玉爲方盤，可據以飲食。
又可安文枰，兩仙相對奕。
簿書應接罷，胥不留蹤跡。
散步到其間，如臨蒼山壁。
下有清冷波，灔灔欲侵席。
坐兼仁智樂，豈獨煩襟釋。
長沙春正妍，樽酒會嘉客。
好事清河翁，題名刻之石。
徐成之園亭三詠·竹逕桃花
作者：孔武仲
朝代：宋

闢地不盈畝，點綴成阻修。
相招竹林逸，更作桃源遊。
綽約新飲露，琅玕曾倚秋。
春風蕩人意，此境獨清幽。
從太守黄公登西湖待月臺
作者：孔武仲
朝代：宋

星斗垂天月淡明，九衢歌鼓樂昇平。
當時常侍傳呼處，只有荒陂鳬雁聲。
忆九江呈李端叔
作者：孔武仲
朝代：宋

家园大江东，清湓映匡庐。波光摇空阔，岚翠随捲舒。廓然形影消，所见惟清虚。此是列仙宅，当年来不居。一官老南北，十年弃樵渔。谅无飞升骨，宜与烟霞疏。子亦喜登临，持气为舟车。乘马搴虹蜺，俯涧窥蟾蜍。赋诗不计篇，饮酒动斗馀。一为簪缨缚，屡感岁月除。西征临瀚海，东使骑鲸鱼。归来颜已苍，相见两勤渠。话及少年事，慨然咏归与。富贵非所期，朝衣裹猿狙。鼎食多忧煎，未若羹园蔬。何当永卜邻，之子同耕锄。清风卧醉石，落日登篮舆。道逢酒家旆，聊复为踌躇。白首入石城，君心竟何如。不然因便道，鸣驺时访余。
忆九江呈李端叔
作者：孔武仲
朝代：宋

家园大江东，清湓映匡庐。
波光摇空阔，岚翠随捲舒。
廓然形影消，所见惟清虚。
此是列仙宅，当年来不居。
一官老南北，十年弃樵渔。
谅无飞昇骨，宜与烟霞疏。
子亦喜登临，持气为舟车。
乘马搴虹蜺，俯涧窥蟾蜍。
赋诗不计篇，饮酒动斗余。
一为簮缨縳，屡感岁月除。
西征临瀚海，东使骑鲸鱼。
归来颜已苍，相见两勤渠。
话及少年事，慨然咏归与。
富贵非所期，朝衣裹猿狙。
鼎食多忧煎，未若羮园蔬。
何当永卜邻，之子同耕锄。
清风卧醉石，落日登篮舆。
道逢酒家旆，聊復为踌躇。
白首入石城，君心竟何如。
不然因便道，鸣驺时访余。
思南岳呈运判承议
作者：孔武仲
朝代：宋

曾逐篮舆访懒残，楼台萦转在峰峦。
银灯夜向猊床拜，别殿晨披贝叶看。
选胜危梯经嶻嵲，登高余思凭栏干。
归来认是游仙梦，过尽春风料峭寒。
思南岳呈运判承议
作者：孔武仲
朝代：宋

曾逐篮舆访懒残，楼台萦转在峰峦。银灯夜向猊床拜，别殿晨披贝叶看。选胜危梯经巀嵲，登高馀思凭栏干。归来认是游仙梦，过尽春风料峭寒。
思南嶽呈運判承議
作者：孔武仲
朝代：宋

曾逐籃輿訪嬾殘，樓臺縈轉在峰巒。
銀燈夜向猊床拜，别殿晨披貝葉看。
選勝危梯經嶻嵲，登高餘思凭欄干。
歸來認是游仙夢，過盡春風料峭寒。
惜竹
作者：孔武仲
朝代：宋

老藓墙阴夕照间，何人折我翠琅玕。
即兹緑叶随尘化，犹有低枝带露残。
不放云梢侵霰雪，因嗟世故足波澜。
故园未乏篔筜品，十顷繁阴六月寒。
惜竹
作者：孔武仲
朝代：宋

老藓墙阴夕照间，何人折我翠琅玕。即兹绿叶随尘化，犹有低枝带露残。不放云梢侵霰雪，因嗟世故足波澜。故园未乏筼筜品，十顷繁阴六月寒。
惜竹
作者：孔武仲
朝代：宋

老蘚牆陰夕照間，何人折我翠琅玕。
即兹緑葉隨塵化，猶有低枝带露殘。
不放雲梢侵霰雪，因嗟世故足波瀾。
故園未乏篔簹品，十頃繁陰六月寒。
愧魚亭
作者：孔武仲
朝代：宋

昔聞魚可羨，今見魚可愧。
邂逅臨池處，瀟洒出塵意。
秋風八月起江湖，水染紺碧霞綺疏。
悠然掉尾波間去，須信人生不及魚。
愧鱼亭
作者：孔武仲
朝代：宋
体裁：古风

昔闻鱼可羡，今见鱼可愧。邂逅临池处，潇洒出尘意。秋风八月起江湖，水染绀碧霞绮疏。悠然掉尾波间去，须信人生不及鱼。
慧日寺
作者：孔武仲
朝代：宋

山外归来酒半酣，衣襟翠色贮烟岚。泉声自是小三峡，林色可名东万杉。江面深沉带地流，清风爽气入层楼。倚栏却认登浮玉，平看沧溟万里秋。
慧日寺·其一
作者：孔武仲
朝代：宋
体裁：七言绝句

山外归来酒半酣，衣襟翠色贮烟岚。泉声自是小三峡，林色可名东万杉。
慧日寺·其一
作者：孔武仲
朝代：宋

山外歸來酒半酣，衣襟翠色貯煙嵐。
泉聲自是小三峽，林色可名東萬杉。
慧日寺·其二
作者：孔武仲
朝代：宋

江面深沉带地流，清風爽氣入層樓。
倚欄却認登浮玉，平看滄溟萬里秋。
慧日寺·其二
作者：孔武仲
朝代：宋
体裁：七言绝句

江面深沉带地流，清风爽气入层楼。倚栏却认登浮玉，平看沧溟万里秋。
慧林遇蒲传正吕子进閒谈
作者：孔武仲
朝代：宋
体裁：古风

粲粲西台彦，恂恂华省郎。相过金城静，纵语春昼长。逍遥喜庄生，傲诞尤稽康。纨扇不须摇，窗间襟袖凉。
慧林遇蒲傳正吕子進閒談
作者：孔武仲
朝代：宋

粲粲西臺彦，恂恂華省郎。
相過金城静，縱語春晝長。
逍遙喜莊生，傲誕尤稽康。
紈扇不須搖，窗間襟袖凉。
憶九江呈李端叔
作者：孔武仲
朝代：宋

家園大江東，清湓映匡廬。
波光搖空濶，嵐翠隨捲舒。
廓然形影消，所見惟清虚。
此是列仙宅，當年來不居。
一官老南北，十年棄樵漁。
諒無飛昇骨，宜與煙霞疏。
子亦喜登臨，持氣爲舟車。
乘馬搴虹蜺，俯澗窺蟾蜍。
賦詩不計篇，飲酒動斗餘。
一爲簮纓縳，屢感歲月除。
西征臨瀚海，東使騎鯨魚。
歸來顔已蒼，相見兩勤渠。
話及少年事，慨然咏歸與。
富貴非所期，朝衣裹猿狙。
鼎食多憂煎，未若羮園蔬。
何當永卜鄰，之子同耕耡。
清風卧醉石，落日登籃輿。
道逢酒家旆，聊復爲躊躇。
白首入石城，君心竟何如。
不然因便道，鳴騶時訪余。
戊辰雪
作者：孔武仲
朝代：宋

初腊气亦佳，穷冬雪还虐。晚风淅沥响，暮势联翩作。馀寒逼觥斝，远景明池阁。想像山阴人，扁舟在寥廓。岁日雪亦好，今日差可忧。盈尺望已足，太多民始愁。谷价起如涌，城郭饥者稠。后期无乃迟，春郊多麦麰。
戊辰雪·其一
作者：孔武仲
朝代：宋

初腊气亦佳，穷冬雪还虐。
晚风淅沥响，暮势联翩作。
余寒逼觥斚，远景明池阁。
想像山阴人，扁舟在寥廓。
戊辰雪·其一
作者：孔武仲
朝代：宋

初腊气亦佳，穷冬雪还虐。晚风淅沥响，暮势联翩作。馀寒逼觥斝，远景明池阁。想像山阴人，扁舟在寥廓。
戊辰雪·其一
作者：孔武仲
朝代：宋

初臘氣亦佳，窮冬雪還虐。
晚風淅瀝響，暮勢聯翩作。
餘寒逼觥斚，遠景明池閣。
想像山陰人，扁舟在寥廓。
戊辰雪·其二
作者：孔武仲
朝代：宋
体裁：古风

岁日雪亦好，今日差可忧。盈尺望已足，太多民始愁。谷价起如涌，城郭饥者稠。后期无乃迟，春郊多麦麰。
戊辰雪·其二
作者：孔武仲
朝代：宋

歲日雪亦好，今日差可憂。
盈尺望已足，太多民始愁。
穀價起如涌，城郭饑者稠。
後期無乃遲，春郊多麥麰。
成化县二首
作者：孔武仲
朝代：宋

化成真化出，绝险起朱栏。直下临无处，江城一掬看。登览多清兴，衣襟有白云。松风不知际，仙籁坐中闻。
成化县二首·其一
作者：孔武仲
朝代：宋
体裁：五言绝句

化成真化出，绝险起朱栏。直下临无处，江城一掬看。
成化县二首·其二
作者：孔武仲
朝代：宋
体裁：五言绝句

登览多清兴，衣襟有白云。松风不知际，仙籁坐中闻。
成化縣二首·其一
作者：孔武仲
朝代：宋

化成真化出，絕險起朱欄。
直下臨無處，江城一掬看。
成化縣二首·其二
作者：孔武仲
朝代：宋

登覽多清興，衣襟有白雲。
松風不知際，仙籟坐中聞。
折县道中二首
作者：孔武仲
朝代：宋

柳堤桃坞未怡融，浣濯新梢上浅红。一段春光来逼眼，枣骝嘶入柏林中。紫沙随马细如筛，虎阜龙冈尽此驰。正望长安不回首，行人休赋灞陵诗。
折县道中二首·其一
作者：孔武仲
朝代：宋
体裁：七言绝句

柳堤桃坞未怡融，浣濯新梢上浅红。一段春光来逼眼，枣骝嘶入柏林中。
折县道中二首·其二
作者：孔武仲
朝代：宋
体裁：七言绝句

紫沙随马细如筛，虎阜龙冈尽此驰。正望长安不回首，行人休赋灞陵诗。
折縣道中二首·其一
作者：孔武仲
朝代：宋

柳堤桃塢未怡融，浣濯新梢上淺紅。
一段春光來逼眼，棗騮嘶入柏林中。
折縣道中二首·其二
作者：孔武仲
朝代：宋

紫沙隨馬細如篩，虎阜龍岡盡此馳。
正望長安不回首，行人休賦灞陵詩。
招竹元珍賞江洲新茶
作者：孔武仲
朝代：宋

我生世味薄，所好唯真茶。
江南隔浮雲，廬岳望苦賖。
煎烹逐風土，白水和脂麻。
有客自遠至，開緘得新芽。
乍見真邂逅，失喜成讙譁。
掬視未及飲，清香破昏邪。
堂堂京邑雄，萬貨來天涯。
念此至靈草，﨑嶇亦隨車。
小磨元自攜，瑩白無纎瑕。
玉塵漸委積，鷹嘴猶交加。
汲泉方汙埃，上以密葉遮。
蟹眼已鳴沸，君來何晚耶。
相呼共一啜，如到神仙家。
煩襟得浣濯，兩目袪昏花。
閒居無他樂，頼有此趣佳。
煌煌金張門，酒肉爭豪奢。
冷淡不輒飲，千金賞箏琶。
一醒又五斗，顔角如烘霞。
蔗漿爽肺肝，金椀嗽齒牙。
坐覘吾曹癖，往往笑以嗟。
人生樂不同，未用相矜夸。
吟罷腹饑吼，空庭噪昏鴉。
招竹元珍赏江洲新茶
作者：孔武仲
朝代：宋

我生世味薄，所好唯真茶。
江南隔浮云，庐岳望苦賖。
煎烹逐风土，白水和脂麻。
有客自远至，开缄得新芽。
乍见真邂逅，失喜成讙譁。
掬视未及饮，清香破昏邪。
堂堂京邑雄，万货来天涯。
念此至灵草，﨑岖亦随车。
小磨元自携，莹白无纎瑕。
玉尘渐委积，鹰嘴犹交加。
汲泉方污埃，上以密叶遮。
蟹眼已鸣沸，君来何晚耶。
相呼共一啜，如到神仙家。
烦襟得浣濯，两目袪昏花。
閒居无他乐，頼有此趣佳。
煌煌金张门，酒肉争豪奢。
冷淡不辄饮，千金赏筝琶。
一醒又五斗，颜角如烘霞。
蔗浆爽肺肝，金椀嗽齿牙。
坐觇吾曹癖，往往笑以嗟。
人生乐不同，未用相矜夸。
吟罢腹饥吼，空庭噪昏鸦。
招竹元珍赏江洲新茶
作者：孔武仲
朝代：宋

我生世味薄，所好唯真茶。江南隔浮云，庐岳望苦赊。煎烹逐风土，白水和脂麻。有客自远至，开缄得新芽。乍见真邂逅，失喜成欢哗。掬视未及饮，清香破昏邪。堂堂京邑雄，万货来天涯。念此至灵草，崎岖亦随车。小磨元自携，瑩白无纤瑕。玉尘渐委积，鹰嘴犹交加。汲泉方污埃，上以密叶遮。蟹眼已鸣沸，君来何晚耶。相呼共一啜，如到神仙家。烦襟得浣濯，两目袪昏花。閒居无他乐，赖有此趣佳。煌煌金张门，酒肉争豪奢。冷淡不辄饮，千金赏筝琶。一醒又五斗，颜角如烘霞。蔗浆爽肺肝，金椀嗽齿牙。坐觇吾曹癖，往往笑以嗟。人生乐不同，未用相矜夸。吟罢腹饥吼，空庭噪昏鸦。
招竹元珍赏江洲新茶
作者：孔武仲
朝代：宋
体裁：古风

我生世味薄，所好唯真茶。江南隔浮云，庐岳望苦赊。煎烹逐风土，白水和脂麻。有客自远至，开缄得新芽。乍见真邂逅，失喜成欢哗。掬视未及饮，清香破昏邪。堂堂京邑雄，万货来天涯。念此至灵草，崎岖亦随车。小磨元自携，莹白无纤瑕。玉尘渐委积，鹰嘴犹交加。汲泉方污埃，上以密叶遮。蟹眼已鸣沸，君来何晚耶。相呼共一啜，如到神仙家。烦襟得浣濯，两目袪昏花。閒居无他乐，赖有此趣佳。煌煌金张门，酒肉争豪奢。冷淡不辄饮，千金赏筝琶。一醒又五斗，颜角如烘霞。蔗浆爽肺肝，金碗嗽齿牙。坐觇吾曹癖，往往笑以嗟。人生乐不同，未用相矜夸。吟罢腹饥吼，空庭噪昏鸦。
故县作
作者：孔武仲
朝代：宋

促促远行役，劳劳羣仆夫。
上漂以霖雨，下溅以泥涂。
寒入骨胫裂，润兼巾裳汚。
行路何其难，我马亦已瘏。
逢人问前舍，指点山墻孤。
投得数閒屋，惨寂日已晡。
横流正浩荡，惊飇尚号呼。
篝火就空室，排入如燕雏。
投醪不及均，自酌以为娱。
箕踞不尔责，但愿僵者苏。
亦有蕲春酒，汩汩倾浅壶。
故县作
作者：孔武仲
朝代：宋

促促远行役，劳劳群仆夫。上漂以霖雨，下溅以泥涂。寒入骨胫裂，润兼巾裳污。行路何其难，我马亦已瘏。逢人问前舍，指点山墙孤。投得数閒屋，惨寂日已晡。横流正浩荡，惊飙尚号呼。篝火就空室，排入如燕雏。投醪不及均，自酌以为娱。箕踞不尔责，但愿僵者苏。亦有蕲春酒，汩汩倾浅壶。
故县遇风二首
作者：孔武仲
朝代：宋

狂风奔屋似輣车，旅枕清寒一倍加。半夜雨声收拾尽，晓来飞雪不成花。积雨成湖客路长，春风掀搅意何狂。残云吹尽真天力，乞我晴明入帝乡。
故县遇风二首·其一
作者：孔武仲
朝代：宋

狂风奔屋似輣车，旅枕清寒一倍加。
半夜雨声収拾尽，晓来飞雪不成花。
故县遇风二首·其一
作者：孔武仲
朝代：宋

狂风奔屋似輣车，旅枕清寒一倍加。半夜雨声收拾尽，晓来飞雪不成花。
故县遇风二首·其二
作者：孔武仲
朝代：宋
体裁：七言绝句

积雨成湖客路长，春风掀搅意何狂。残云吹尽真天力，乞我晴明入帝乡。
故縣作
作者：孔武仲
朝代：宋

促促遠行役，勞勞羣僕夫。
上漂以霖雨，下濺以泥塗。
寒入骨脛裂，潤兼巾裳汚。
行路何其難，我馬亦已瘏。
逢人問前舍，指點山墻孤。
投得數閒屋，慘寂日已晡。
橫流正浩蕩，驚飇尚號呼。
篝火就空室，排入如燕雛。
投醪不及均，自酌以爲娛。
箕踞不爾責，但願僵者蘇。
亦有蘄春酒，汩汩傾淺壺。
故縣遇風二首·其一
作者：孔武仲
朝代：宋

狂風奔屋似輣車，旅枕清寒一倍加。
半夜雨聲収拾盡，曉來飛雪不成花。
故縣遇風二首·其二
作者：孔武仲
朝代：宋

積雨成湖客路長，春風掀攪意何狂。
殘雲吹盡真天力，乞我晴明入帝鄉。
数诗分题二首
作者：孔武仲
朝代：宋

一邑临襄汉，青衫正少年。二毛侵鬓发，披雾始窥天。三接龙光远，曈昽白日边。四门方杂还，羔雁贲林泉。五斗安微禄，虽贫志浩然。六韬聊自试，有策佐平燕。七札穿强弩，诸君必凯旋。八荒驰贡篚，恩旨罢戈鋋。九九期君用，惭非命世贤。十官何敢望，于此卜归田。一樽劝君饮，举觞莫迟迟。二月风景妍，都人正游嬉。三春已失一，胡不惜芳时。四郊更清旷，红紫耀涟漪。五侯盛供帐，出以歌鼓随。六龙西翱翔，迅速不可追。七泽起悲风，晚景含崦嵫。八音莫停奏，妙舞随金丝。九门稍合钥，莫时泪沾衣。十里灯烛光，醉矣各还归。
数诗分题二首·其一
作者：孔武仲
朝代：宋

一邑临襄汉，青衫正少年。二毛侵鬓发，披雾始窥天。三接龙光远，曈昽白日边。四门方杂还，羔雁贲林泉。五斗安微禄，虽贫志浩然。六韬聊自试，有策佐平燕。七札穿强弩，诸君必凯旋。八荒驰贡篚，恩旨罢戈鋋。九九期君用，惭非命世贤。十官何敢望，于此卜归田。
数诗分题二首·其一
作者：孔武仲
朝代：宋
体裁：五言排律

一邑临襄汉，青衫正少年。二毛侵鬓发，披雾始窥天。三接龙光远，曈昽白日边。四门方杂遝，羔雁贲林泉。五斗安微禄，虽贫志浩然。六韬聊自试，有策佐平燕。七札穿强弩，诸君必凯旋。八荒驰贡篚，恩旨罢戈鋋。九九期君用，惭非命世贤。十官何敢望，于此卜归田。
数诗分题二首·其一
作者：孔武仲
朝代：宋

一邑临襄汉，青衫正少年。
二毛侵鬓髪，披雾始窥天。
三接龙光远，曈昽白日边。
四门方杂还，羔雁贲林泉。
五斗安微禄，虽贫志浩然。
六韬聊自试，有策佐平燕。
七札穿强弩，诸君必凯旋。
八荒驰贡篚，恩旨罢戈鋋。
九九期君用，惭非命世贤。
十官何敢望，于此卜归田。
数诗分题二首·其二
作者：孔武仲
朝代：宋
体裁：古风

一樽劝君饮，举觞莫迟迟。二月风景妍，都人正游嬉。三春已失一，胡不惜芳时。四郊更清旷，红紫耀涟漪。五侯盛供帐，出以歌鼓随。六龙西翱翔，迅速不可追。七泽起悲风，晚景含崦嵫。八音莫停奏，妙舞随金丝。九门稍合钥，莫时泪沾衣。十里灯烛光，醉矣各还归。
數詩分題二首·其一
作者：孔武仲
朝代：宋

一邑臨襄漢，青衫正少年。
二毛侵鬢髪，披霧始窺天。
三接龍光遠，曈曨白日邊。
四門方雜還，羔雁賁林泉。
五斗安微禄，雖貧志浩然。
六韜聊自試，有策佐平燕。
七札穿强弩，諸君必凱旋。
八荒馳貢篚，恩旨罷戈鋋。
九九期君用，慚非命世賢。
十官何敢望，於此卜歸田。
數詩分題二首·其二
作者：孔武仲
朝代：宋

一樽勸君飲，舉觴莫遲遲。
二月風景妍，都人正游嬉。
三春已失一，胡不惜芳時。
四郊更清曠，紅紫耀漣漪。
五侯盛供帳，出以歌鼓隨。
六龍西翺翔，迅速不可追。
七澤起悲風，晚景含崦嵫。
八音莫停奏，妙舞隨金絲。
九門稍合鑰，莫時淚沾衣。
十里燈燭光，醉矣各還歸。
文德朝参退举觞觥于幕下归馆中颓然醉卧官曹多暇未有如此因作四韵以识
作者：孔武仲
朝代：宋
体裁：七言律诗

朝罢千官卷舄行，袍衣犹带御前香。偶倾天上流霞美，便忘壶中白日长。丛竹娟娟帘绕碧，回风淅淅殿分凉。翛然不与人间事，未信无何别有乡。
文德朝參退舉觴觥于幕下歸館中頽然醉卧官曹多暇未有如此因作四韻以識
作者：孔武仲
朝代：宋

朝罷千官卷舄行，袍衣猶带御前香。
偶傾天上流霞美，便忘壺中白日長。
叢竹娟娟簾繞碧，回風淅淅殿分涼。
翛然不與人間事，未信無何别有鄉。
新安鋪三首·其一
作者：孔武仲
朝代：宋

罩罩澗中草，泠泠山崦泉。
泉甘而草芳，旁有屋數椽。
夕陽漸近西風起，行客山頭望千里。
新安鋪三首·其三
作者：孔武仲
朝代：宋

簟如秋水憩回廊，素月分輝百倍凉。
山木交加無意緒，故教疏影到人床。
新安鋪三首·其二
作者：孔武仲
朝代：宋

薄雲斜日亂山川，投得荒亭晚息肩。
地僻誰知藏好景，庭前花數折金錢。
新安铺三首·其一
作者：孔武仲
朝代：宋
体裁：古风

罩罩涧中草，泠泠山崦泉。泉甘而草芳，旁有屋数椽。夕阳渐近西风起，行客山头望千里。
新安铺三首·其三
作者：孔武仲
朝代：宋
体裁：七言绝句

簟如秋水憩回廊，素月分辉百倍凉。山木交加无意绪，故教疏影到人床。
新安铺三首·其二
作者：孔武仲
朝代：宋
体裁：七言绝句

薄云斜日乱山川，投得荒亭晚息肩。地僻谁知藏好景，庭前花数折金钱。
新安铺三首·其二
作者：孔武仲
朝代：宋

薄云斜日乱山川，投得荒亭晚息肩。地僻谁知藏好景，庭前花数折金钱。簟如秋水憩回廊，素月分辉百倍凉。山木交加无意绪，故教疏影到人床。
施夫人挽詩
作者：孔武仲
朝代：宋

有子紆朝服，平居奉典彞。
蹉跎五鼎養，奄忽百年期。
故宅萱堂掩，新阡薤露悲。
遺芳託虀臼，髣髴九泉知。
施夫人挽诗
作者：孔武仲
朝代：宋

有子纡朝服，平居奉典彝。蹉跎五鼎养，奄忽百年期。故宅萱堂掩，新阡薤露悲。遗芳托齑臼，髣髴九泉知。
施夫人挽诗
作者：孔武仲
朝代：宋

有子纡朝服，平居奉典彝。
蹉跎五鼎养，奄忽百年期。
故宅萱堂掩，新阡薤露悲。
遗芳託虀臼，髣髴九泉知。
旅枕
作者：孔武仲
朝代：宋

旅枕春風底，翛然一夢驚。
漏移清禁遠，天入小窗明。
桂玉梁園費，山椒楚客情。
蕭條過百五，猶有賣花聲。
旅枕
作者：孔武仲
朝代：宋
体裁：五言律诗

旅枕春风底，翛然一梦惊。漏移清禁远，天入小窗明。桂玉梁园费，山椒楚客情。萧条过百五，犹有卖花声。
早春
作者：孔武仲
朝代：宋

密雨霏霏欲結霖，洒開青帝發生心。
風吹嫩草迸微緑，雷碾長空破積陰。
啼鳥隨陽聲自得，卧龍思海意尤深。
更看三月桃花浪，舊鬛凌雲在尺尋。
早春
作者：孔武仲
朝代：宋

密雨霏霏欲结霖，洒开青帝发生心。
风吹嫩草迸微緑，雷碾长空破积阴。
啼鸟随阳声自得，卧龙思海意尤深。
更看三月桃花浪，旧鬛凌云在尺寻。
早春
作者：孔武仲
朝代：宋

密雨霏霏欲结霖，洒开青帝发生心。风吹嫩草迸微绿，雷碾长空破积阴。啼鸟随阳声自得，卧龙思海意尤深。更看三月桃花浪，旧鬣凌云在尺寻。
早春
作者：孔武仲
朝代：宋

欲探年光好，春風入酒帘。
寒威隨雪解，芳意逐情添。
塞雁今回陣，冰魚稍出潛。
王孫幽興動，顔巷自安恬。
早春
作者：孔武仲
朝代：宋
体裁：五言律诗

欲探年光好，春风入酒帘。寒威随雪解，芳意逐情添。塞雁今回阵，冰鱼稍出潜。王孙幽兴动，颜巷自安恬。
早朝遇執政於路
作者：孔武仲
朝代：宋

紅燭轉沙堤，天門仗未齊。
槐陰勒馬待，月在御溝西。
早朝遇执政于路
作者：孔武仲
朝代：宋
体裁：五言绝句

红烛转沙堤，天门仗未齐。槐阴勒马待，月在御沟西。
早起趁朝
作者：孔武仲
朝代：宋

山房客夢驚，槐廳雨清絕。
蕙爐香寂寞，半挂北窗月。
重城車馬動，起坐候明發。
華蓋望宸居，煙飛隔雙闕。
早起趁朝
作者：孔武仲
朝代：宋
体裁：古风

山房客梦惊，槐厅雨清绝。蕙炉香寂寞，半挂北窗月。重城车马动，起坐候明发。华盖望宸居，烟飞隔双阙。
早食鐡佛寺
作者：孔武仲
朝代：宋

破壁題名滿，往還如置郵。
山河萬里道，車馬片時休。
白日初騰曉，凉蟬已喚秋。
便添山野興，咫尺帝王州。
早食铁佛寺
作者：孔武仲
朝代：宋
体裁：五言律诗

破壁题名满，往还如置邮。山河万里道，车马片时休。白日初腾晓，凉蝉已唤秋。便添山野兴，咫尺帝王州。
时雨
作者：孔武仲
朝代：宋

空车辗雷帜推电，千里冥冥甘雨遍。
元丰嘉号卜长年，太乙尊神宅畿甸。
斋宫夜祷天俯听，美泽朝流慰人愿。
豆苖蓬蓬粟低垂，土脉舒苏蝗不飞。
野老讴歌忘帝力，夕阳相与荷锄归。
时雨
作者：孔武仲
朝代：宋

空车辗雷帜推电，千里冥冥甘雨遍。元丰嘉号卜长年，太乙尊神宅畿甸。斋宫夜祷天俯听，美泽朝流慰人愿。豆苗蓬蓬粟低垂，土脉舒苏蝗不飞。野老讴歌忘帝力，夕阳相与荷锄归。
明妃
作者：孔武仲
朝代：宋
体裁：五言律诗

碧落千万里，轻云何处来。仙衣行缥缈，海鹤去徘徊。映日低秦岭，随风过楚台。茅檐看不足，更欲上崔嵬。
明妃
作者：孔武仲
朝代：宋

碧落千萬里，輕雲何處來。
仙衣行縹緲，海鶴去徘徊。
映日低秦嶺，隨風過楚臺。
茅簷看不足，更欲上崔嵬。
明月亭下作
作者：孔武仲
朝代：宋
体裁：七言绝句

杳杳芜城起暮钟，亭亭华月照秋容。便疑碧海依墙堑，云水情知隔万重。
明月亭下作
作者：孔武仲
朝代：宋

杳杳蕪城起暮鐘，亭亭華月照秋容。
便疑碧海依牆塹，雲水情知隔萬重。
春晚作
作者：孔武仲
朝代：宋

年华工密移，回首已春暮。雨掠夭桃空，风折牡丹去。芍药殿花阵，披靡不能住。惟有酴醾开，仙葩照行路。清香飘夜月，淡态挹晨露。得酒便孤斟，远驾耽徐步。我如车上人，醉逐四时鹭。浩荡无所之，谁能问徒御。
春晚作
作者：孔武仲
朝代：宋

年华工密移，回首已春暮。
雨掠夭桃空，风折牡丹去。
芍药殿花阵，披靡不能住。
惟有酴醿开，仙葩照行路。
清香飘夜月，淡态挹晨露。
得酒便孤斟，远驾耽徐步。
我如车上人，醉逐四时鹭。
浩荡无所之，谁能问徒御。
春晚作
作者：孔武仲
朝代：宋

年華工密移，回首已春暮。
雨掠夭桃空，風折牡丹去。
芍藥殿花陣，披靡不能住。
惟有酴醿開，仙葩照行路。
清香飄夜月，淡態挹晨露。
得酒便孤斟，遠駕耽徐步。
我如車上人，醉逐四時鷺。
浩蕩無所之，誰能問徒御。
昨日之日行
作者：孔武仲
朝代：宋

昨日之日嗟可忧，羣山积雨漫溪流。
行人两两相负过，虽有桥梁如拍浮。
南归童仆皆贾勇，阔步岂顾川无舟。
狂澜更与人争力，一跌性命甘长休。
乘险徼幸乃无患，作客如此真何求。
今日之日却优游，青天挂幕阴霾收。
朝阳透射鸟乌乐，宿潦平帖蛟龙愁。
新花芳草色鲜莹，时而殷红垂石榴。
风景清旷亦可嘉，旅衣酸寒马足羞。
冈原渐高沮洳少，此行应快无迟留。
昨日之日行
作者：孔武仲
朝代：宋

昨日之日嗟可忧，群山积雨漫溪流。行人两两相负过，虽有桥梁如拍浮。南归童仆皆贾勇，阔步岂顾川无舟。狂澜更与人争力，一跌性命甘长休。乘险徼幸乃无患，作客如此真何求。今日之日却优游，青天挂幕阴霾收。朝阳透射鸟乌乐，宿潦平帖蛟龙愁。新花芳草色鲜瑩，时而殷红垂石榴。风景清旷亦可嘉，旅衣酸寒马足羞。冈原渐高沮洳少，此行应快无迟留。
昨日之日行
作者：孔武仲
朝代：宋
体裁：古风

昨日之日嗟可忧，群山积雨漫溪流。行人两两相负过，虽有桥梁如拍浮。南归童仆皆贾勇，阔步岂顾川无舟。狂澜更与人争力，一跌性命甘长休。乘险徼幸乃无患，作客如此真何求。今日之日却优游，青天挂幕阴霾收。朝阳透射鸟乌乐，宿潦平帖蛟龙愁。新花芳草色鲜莹，时而殷红垂石榴。风景清旷亦可嘉，旅衣酸寒马足羞。冈原渐高沮洳少，此行应快无迟留。
昨日之日行
作者：孔武仲
朝代：宋

昨日之日嗟可憂，羣山積雨漫溪流。
行人兩兩相負過，雖有橋梁如拍浮。
南歸童僕皆賈勇，濶步豈顧川無舟。
狂瀾更與人爭力，一跌性命甘長休。
乘險徼幸乃無患，作客如此真何求。
今日之日却優游，青天挂幕陰霾收。
朝陽透射鳥烏樂，宿潦平帖蛟龍愁。
新花芳草色鮮瑩，時而殷紅垂石榴。
風景清曠亦可嘉，旅衣酸寒馬足羞。
岡原漸高沮洳少，此行應快無遲留。
昼息于林下
作者：孔武仲
朝代：宋

大暑涉长川，前山后山深。忽逢轮囷木，投得数亩阴。仆夫六七人，卧起且呻吟。念尔亦太劳，独佚我何心。试为苏门啸，泠泠鸾鹤音。遗声满坑谷，爽气回中林。松风为之兴，凉冷破烦襟。神骨斗醒快，炎蒸岂能侵。安得写此怀，寄之朱丝琴。
昼息于林下
作者：孔武仲
朝代：宋

大暑涉长川，前山后山深。
忽逢轮囷木，投得数亩阴。
仆夫六七人，卧起且呻吟。
念尔亦太劳，独佚我何心。
试为苏门啸，泠泠鸾鹤音。
遗声满坑谷，爽气回中林。
松风为之兴，凉冷破烦襟。
神骨斗醒快，炎蒸岂能侵。
安得冩此怀，寄之朱丝琴。
晁无咎大砚
作者：孔武仲
朝代：宋

玄玉琢为池，潭潭可容尺。
圆侵震泽璞，润带端溪色。
麟台讐书御史孙，挥毫应敌妙语言。
滔滔百丈洪河翻，助宝以泓还骏奔。
君王侧席明光殿，直言傥有公卿荐。
区区边计不须陈，亦论皇王继家传。
晁无咎大砚
作者：孔武仲
朝代：宋

玄玉琢为池，潭潭可容尺。圆侵震泽璞，润带端溪色。麟台雠书御史孙，挥毫应敌妙语言。滔滔百丈洪河翻，助宝以泓还骏奔。君王侧席明光殿，直言傥有公卿荐。区区边计不须陈，亦论皇王继家传。
晁无咎张文潜同校名臣事迹因赠
作者：孔武仲
朝代：宋

画省深沉天上居，道貌日与尘客疏。天公恐我太寂寞，更遣两仙同校书。名臣已去骑箕尾，尚有规模在新史。浩然初若泛沧溟，目眩形劳安得止。兴亡治乱略可知，两公少壮方施为。斋房比邻数相就，听公清谈胜饮酒。
晁无咎张文潜同校名臣事迹因赠
作者：孔武仲
朝代：宋

画省深沉天上居，道貌日与尘客踈。
天公恐我太寂寞，更遣两仙同校书。
名臣已去骑箕尾，尚有规模在新史。
浩然初若泛沧溟，目眩形劳安得止。
兴亡治乱略可知，两公少壮方施为。
斋房比邻数相说，听公清谈胜欲酒。
晁無咎大硯
作者：孔武仲
朝代：宋

玄玉琢爲池，潭潭可容尺。
圓侵震澤璞，潤带端溪色。
麟臺讐書御史孫，揮毫應敵妙語言。
滔滔百丈洪河翻，助寶以泓還駿奔。
君王側席明光殿，直言儻有公卿薦。
區區邊計不須陳，亦論皇王繼家傳。
晁無咎張文潜同校名臣事迹因贈
作者：孔武仲
朝代：宋

畫省深沉天上居，道貌日與塵客踈。
天公恐我太寂寞，更遣兩仙同校書。
名臣已去騎箕尾，尚有規模在新史。
浩然初若泛滄溟，目眩形勞安得止。
興亡治亂略可知，兩公少壯方施爲。
齋房比鄰數相說，聽公清談勝欲酒。
時雨
作者：孔武仲
朝代：宋

空車輾雷幟推電，千里冥冥甘雨遍。
元豐嘉號卜長年，太乙尊神宅畿甸。
齋宫夜禱天俯聽，美澤朝流慰人願。
豆苖蓬蓬粟低垂，土脉舒蘇蝗不飛。
野老謳歌忘帝力，夕陽相與荷鋤歸。
晓过州桥
作者：孔武仲
朝代：宋
体裁：七言绝句

晓日苍凉宿雾东，蓬莱金碧起浮空。沧溟万里排天去，人物纷纷海市中。
晚兴
作者：孔武仲
朝代：宋
体裁：五言律诗

吏退公门静，萧然似宴居。秋声来簟枕，晚色被庭除。仄径窥栖鸟，荒池听跃鱼。黄花恼陶令，搔首赋归欤。
晚坐三峡桥
作者：孔武仲
朝代：宋

雨施雷音动十方，檀那奔走助津梁。
泉舂石窦千秋白，风扫松桥六月凉。
泼泼小鱼生处乐，溅溅余濑静中忙。
尘襟正欲留潇洒，坐听清音到夕阳。
晚坐三峡桥
作者：孔武仲
朝代：宋

雨施雷音动十方，檀那奔走助津梁。泉舂石窦千秋白，风扫松桥六月凉。泼泼小鱼生处乐，溅溅馀濑静中忙。尘襟正欲留潇洒，坐听清音到夕阳。
晚坐三峽橋
作者：孔武仲
朝代：宋

雨施雷音動十方，檀那奔走助津梁。
泉舂石竇千秋白，風掃松橋六月凉。
潑潑小魚生處樂，濺濺餘瀨静中忙。
塵襟正欲留瀟灑，坐聽清音到夕陽。
晚步西园
作者：孔武仲
朝代：宋

今日曷不乐，吾园来颇疏。向晚门庭空，杖策到城隅。林噪其飞禽，池跃其游鱼。似怪我来迟，晨朝何往乎。寂默不应答，暂一尔辈俱。唼波窥噞喁，集灌听相呼。复倚逍遥亭，悠然观太虚。
晚步西园
作者：孔武仲
朝代：宋

今日曷不乐，吾园来颇疏。
向晚门庭空，杖策到城隅。
林噪其飞禽，池跃其游鱼。
似怪我来迟，晨朝何往乎。
寂默不应答，暂一尔辈俱。
唼波窥噞喁，集灌听相呼。
復倚逍遥亭，悠然观太虚。
晚步西園
作者：孔武仲
朝代：宋

今日曷不樂，吾園來頗疏。
向晚門庭空，杖策到城隅。
林噪其飛禽，池躍其遊魚。
似怪我來遲，晨朝何往乎。
寂默不應答，暫一爾輩俱。
唼波窺噞喁，集灌聽相呼。
復倚逍遙亭，悠然觀太虛。
晚登庾楼
作者：孔武仲
朝代：宋

却从江汉望匡庐，湓口风波日愈疏。满瓮尚留桑落酒，登盘今有武昌鱼。斜阳柳色明埼岸，纤月波光湿太虚。鹦鹉洲前吊豪士，重将词赋为君书。
晚登庾楼
作者：孔武仲
朝代：宋

却从江汉望匡庐，湓口风波日愈疏。
满瓮尚留桑落酒，登盘今有武昌鱼。
斜阳柳色明碕岸，纎月波光湿太虚。
鹦鹉洲前弔豪士，重将词赋为君书。
晚登庾樓
作者：孔武仲
朝代：宋

却從江漢望匡廬，湓口風波日愈疏。
滿甕尚留桑落酒，登盤今有武昌魚。
斜陽柳色明碕岸，纎月波光濕太虚。
鸚鵡洲前弔豪士，重將詞賦爲君書。
晚興
作者：孔武仲
朝代：宋

吏退公門静，蕭然似宴居。
秋聲來簟枕，晚色被庭除。
仄徑窺栖鳥，荒池聽躍魚。
黄花惱陶令，搔首賦歸歟。
晚行
作者：孔武仲
朝代：宋
体裁：五言律诗

客子念家意，远行投驿心。乱鸦争噪晚，宿鸟已归林。渐觉残阳尽，更忧前港深。云师颇知足，久久困狂霖。
晚行
作者：孔武仲
朝代：宋

客子念家意，遠行投驛心。
亂鴉争噪晚，宿鳥已歸林。
漸覺殘陽盡，更憂前港深。
雲師頗知足，久久困狂霖。
晝息于林下
作者：孔武仲
朝代：宋

大暑涉長川，前山後山深。
忽逢輪囷木，投得數畝陰。
僕夫六七人，卧起且呻吟。
念爾亦太勞，獨佚我何心。
試爲蘇門嘯，泠泠鸞鶴音。
遺聲滿坑谷，爽氣回中林。
松風爲之興，凉冷破煩襟。
神骨斗醒快，炎蒸豈能侵。
安得冩此懷，寄之朱絲琴。
景灵宫奉安神考御容
作者：孔武仲
朝代：宋
体裁：五言排律

先帝遗弓剑，威灵在九州。方悲风驭远，已见月衣游。别殿笙歌动，中天彩翠浮。觚棱参魏阙，气象拟蓬丘。羽卫生幢盖，都人识冕旒。吾君孝心远，文考百无忧。
景灵宫殿多植荼䕷清香远闻
作者：孔武仲
朝代：宋

宫殿沈沈鏁碧云，仙葩相倚正敷芬。
珠帘翠幄知多少，不碍清香处处闻。
景灵宫殿多植荼蘼清香远闻
作者：孔武仲
朝代：宋

宫殿沈沈锁碧云，仙葩相倚正敷芬。珠帘翠幄知多少，不碍清香处处闻。
景靈宫奉安神考御容
作者：孔武仲
朝代：宋

先帝遺弓劍，威靈在九州。
方悲風馭遠，已見月衣遊。
别殿笙歌動，中天彩翠浮。
觚稜參魏闕，氣象擬蓬丘。
羽衛生幢蓋，都人識冕旒。
吾君孝心遠，文考百無憂。
景靈宫殿多植荼䕷清香遠聞
作者：孔武仲
朝代：宋

宫殿沈沈鏁碧雲，仙葩相倚正敷芬。
珠簾翠幄知多少，不礙清香處處聞。
暖轎
作者：孔武仲
朝代：宋

垂簾爲户竹爲輿，千里征行似宴居。
達摩無心惟穏坐，倪寛已老更耽書。
暖轎二首·其一
作者：孔武仲
朝代：宋

雙袖深籠兩脚垂，朝寒乘快度荒陂。
春風浩浩無邊際，似駕烏雲過海時。
暖轎二首·其二
作者：孔武仲
朝代：宋

淮山萬點雨晴初，日日寒帷望太虚。
野濶天低今可壓，閉簾無事只看書。
暖轿
作者：孔武仲
朝代：宋

垂帘为户竹为舆，千里征行似宴居。达摩无心惟稳坐，倪宽已老更耽书。
暖轿
作者：孔武仲
朝代：宋

垂帘为户竹为舆，千里征行似宴居。
达摩无心惟穏坐，倪寛已老更耽书。
暖轿二首
作者：孔武仲
朝代：宋

双袖深笼两脚垂，朝寒乘快度荒陂。春风浩浩无边际，似驾乌云过海时。淮山万点雨晴初，日日寒帷望太虚。野阔天低今可压，闭帘无事只看书。
暖轿二首·其一
作者：孔武仲
朝代：宋
体裁：七言绝句

双袖深笼两脚垂，朝寒乘快度荒陂。春风浩浩无边际，似驾乌云过海时。
暖轿二首·其二
作者：孔武仲
朝代：宋
体裁：七言绝句

淮山万点雨晴初，日日寒帷望太虚。野阔天低今可压，闭帘无事只看书。
曉過州橋
作者：孔武仲
朝代：宋

曉日蒼涼宿霧東，蓬萊金碧起浮空。
滄溟萬里排天去，人物紛紛海市中。
書事二首·其一
作者：孔武仲
朝代：宋

路逢行客向江州，勒馬荒郊爲少留。
家事滿懐無紙寫，好將言語付蒼頭。
書事二首·其二
作者：孔武仲
朝代：宋

北來煙爨苦凄凉，金竈峥嶸突尾長。
滿篋香秔無處用，郵亭一飽待桄榔。
書懐
作者：孔武仲
朝代：宋

昨寄家書道苦長，南州山迥水茫茫。
細將驛堠從頭數，凖擬今朝到故鄉。
書省即事
作者：孔武仲
朝代：宋

恩旨讎書到午休，笑談連手得優游。
窗聲漸漸回脩竹，庭實鮮鮮嚲石榴。
風色洗清天畔闕，鼓聲遙轉日邊樓。
羣仙暫駕飛鸞去，從此蓬山更少留。
書館買粟飯取閤門水以接晝饑
作者：孔武仲
朝代：宋

食粟淡有味，飲泉甘且清。
粟白來天市，泉美汲官城。
斜暉轉西窗，饑腸蚯蚓鳴。
暫時簞瓢趣，無計邱壑情。
華堂發八珍，甘鮮雜鹹腥。
挾取既不專，棄餘飼蒼蠅。
何如簡且易，月夜泛瑤瓊。
快汲不留咽，殊勝豆與粳。
井冽有真甘，復不糝藜羮。
曹家巷稅居三詠·小椿
作者：孔武仲
朝代：宋

渺小牆陰數尺栽，兒童欲拔幾徘徊。
須知造化機闗敏，坐見童童羽扇開。
曹家巷稅居三詠·小槐
作者：孔武仲
朝代：宋

合抱庭槐已是奇，何年春色長孫枝。
主張莫使隨薪槱，會見繁柯偃蓋時。
曹家巷税居三咏·小椿
作者：孔武仲
朝代：宋

渺小墙阴数尺栽，儿童欲拔几徘徊。须知造化机关敏，坐见童童羽扇开。
曹家巷税居三咏·小椿
作者：孔武仲
朝代：宋

渺小墙阴数尺栽，儿童欲拔几徘徊。
须知造化机闗敏，坐见童童羽扇开。
曹家巷税居三咏·小槐
作者：孔武仲
朝代：宋
体裁：七言绝句

合抱庭槐已是奇，何年春色长孙枝。主张莫使随薪槱，会见繁柯偃盖时。
曾子开示诗再用前韵
作者：孔武仲
朝代：宋
体裁：古风

川滔海积岁月久，书秃十毫未停手。昔人四十夸专城，公佩黄金来帝右。当年逸足起江西，时辈共喜星之斗。荣华未满众所望，天启叔季侍清光。莫言昼锦归故乡，莫对秋雁思南翔，且登金门上玉堂。
曾子開示詩再用前韻
作者：孔武仲
朝代：宋

川滔海積歲月久，書秃十毫未停手。
昔人四十夸專城，公佩黄金來帝右。
當年逸足起江西，時輩共喜星之斗。
榮華未滿衆所望，天啟叔季侍清光。
莫言晝錦歸故鄉，莫對秋雁思南翔，且登金門上玉堂。
有旨放八月朔参
作者：孔武仲
朝代：宋
体裁：五言律诗

八月大明宫，朝班放会同。天时郁残暑，圣语似清风。蕙帐便秋睡，沙堤缓晓骢。葵心终不已，长望日升东。
有旨放八月朔參
作者：孔武仲
朝代：宋

八月大明宫，朝班放會同。
天時鬱殘暑，聖語似清風。
蕙帳便秋睡，沙隄緩曉驄。
葵心終不已，長望日升東。
杂诗四首
作者：孔武仲
朝代：宋

春风仰屋卧田庐，海日鲜明柳影疏。梦觉不知身处所，此中依约是华胥。平日扁舟千里行，朅来无地濯尘缨。朝衣趁晓东华路，喜有官桥流水声。霞冠鹤氅一道士，梦半留丹三四粒。云是月华宫里人，掌心微带银波湿。利绾名驱夜废眠，王城车马日喧阗。谁知坦腹春风里，醉卧墙阴不计年。
杂诗四首·其一
作者：孔武仲
朝代：宋
体裁：七言绝句

春风仰屋卧田庐，海日鲜明柳影疏。梦觉不知身处所，此中依约是华胥。
杂诗四首·其三
作者：孔武仲
朝代：宋

霞冠鹤氅一道士，梦半留丹三四粒。
云是月华宫裏人，掌心微带银波湿。
杂诗四首·其三
作者：孔武仲
朝代：宋

霞冠鹤氅一道士，梦半留丹三四粒。云是月华宫里人，掌心微带银波湿。
杂诗四首·其二
作者：孔武仲
朝代：宋
体裁：七言绝句

平日扁舟千里行，朅来无地濯尘缨。朝衣趁晓东华路，喜有官桥流水声。
杂诗四首·其四
作者：孔武仲
朝代：宋

利绾名驱夜废眠，王城车马日喧阗。
谁知坦腹春风裏，醉卧墙阴不计年。
杂诗四首·其四
作者：孔武仲
朝代：宋

利绾名驱夜废眠，王城车马日喧阗。谁知坦腹春风里，醉卧墙阴不计年。
杂题二首
作者：孔武仲
朝代：宋

青青矗矗水萦回，散入溪田媚复哀。天上清音难猝记，兹游悔不负琴来。曲涧低泉左右鸣，步虚宫殿响琚珩。清风杳不知来处，散入松间作凤笙。
杂题二首·其一
作者：孔武仲
朝代：宋

青青矗矗水萦回，散入溪田媚复哀。天上清音难猝记，兹游悔不负琴来。
杂题二首·其一
作者：孔武仲
朝代：宋

青青矗矗水萦回，散入溪田媚復哀。
天上清音难猝记，兹游悔不负琴来。
杂题二首·其二
作者：孔武仲
朝代：宋
体裁：古风

曲涧低泉左右鸣，步虚宫殿响琚珩。清风杳不知来处，散入松间作凤笙。
李公择山房
作者：孔武仲
朝代：宋

石磴不容步，乔林森回还。闻昔有威凤，养羽留此山。乘此去翱翔，得意今不还。馀音落何处，尚在云泉间。陈迹虽可寻，飞辙谁能攀。
李公择山房
作者：孔武仲
朝代：宋

石磴不容步，乔林森迴还。
闻昔有威凤，养羽留此山。
乘此去翱翔，得意今不还。
余音落何处，尚在云泉间。
陈迹虽可寻，飞辙谁能攀。
李公择山房
作者：孔武仲
朝代：宋

碧落仙官侍玉除，至今遗迹在匡庐。当时兄弟俱年少，他日归荣比二疏。松篁入路水溅溅，自是庐山小洞天。尽道秀才心好静，谁知风骨是真仙。
李公择山房·其一
作者：孔武仲
朝代：宋
体裁：七言绝句

碧落仙官侍玉除，至今遗迹在匡庐。当时兄弟俱年少，他日归荣比二疏。
李公择山房·其二
作者：孔武仲
朝代：宋
体裁：七言绝句

松篁入路水溅溅，自是庐山小洞天。尽道秀才心好静，谁知风骨是真仙。
李公擇山房
作者：孔武仲
朝代：宋

石磴不容步，喬林森迴還。
聞昔有威鳳，養羽留此山。
乘此去翺翔，得意今不還。
餘音落何處，尚在雲泉間。
陳迹雖可尋，飛轍誰能攀。
李公擇山房·其一
作者：孔武仲
朝代：宋

碧落仙官侍玉除，至今遺迹在匡廬。
當時兄弟俱年少，他日歸榮比二疏。
李公擇山房·其二
作者：孔武仲
朝代：宋

松篁入路水濺濺，自是廬山小洞天。
盡道秀才心好静，誰知風骨是真仙。
松上老藤
作者：孔武仲
朝代：宋

古木已昂藏，長藤亦奇怪。
潛根蒼蘚中，矯尾青雲外。
嚴嚴秋霜剥，悠悠夏景曬。
摧殘復長養，鍛錬成老大。
蛇蟠筋脈壯，龍死軀殻在。
他時雷破山，大雨洒滂沛。
兹松若變化，無乃遭結襘。
附枝物所患，奪朱古爲戒。
何不淬斧斤，誅鉏此蕭艾。
松上老藤
作者：孔武仲
朝代：宋

古木已昂藏，长藤亦奇怪。潜根苍藓中，矫尾青云外。严严秋霜剥，悠悠夏景晒。摧残复长养，锻鍊成老大。蛇蟠筋脉壮，龙死躯壳在。他时雷破山，大雨洒滂沛。兹松若变化，无乃遭结襘。附枝物所患，夺朱古为戒。何不淬斧斤，诛锄此萧艾。
松上老藤
作者：孔武仲
朝代：宋

古木已昂藏，长藤亦奇怪。
潜根苍藓中，矫尾青云外。
严严秋霜剥，悠悠夏景晒。
摧残復长养，锻錬成老大。
蛇蟠筋脉壮，龙死躯殻在。
他时雷破山，大雨洒滂沛。
兹松若变化，无乃遭结襘。
附枝物所患，夺朱古为戒。
何不淬斧斤，诛鉏此萧艾。
松下
作者：孔武仲
朝代：宋

兀兀皆禅刹，亭亭历蒿坡。蝉声引我思，得荫亦浩歌。萧瑟美风日，顾瞻爱松萝。收得物外趣，悠然养天和。
松下
作者：孔武仲
朝代：宋

兀兀皆禅刹，亭亭歴蒿坡。
蝉声引我思，得荫亦浩歌。
萧瑟美风日，顾瞻爱松萝。
收得物外趣，悠然养天和。
松下
作者：孔武仲
朝代：宋

兀兀皆禪刹，亭亭歴蒿坡。
蟬聲引我思，得蔭亦浩歌。
蕭瑟美風日，顧瞻愛松蘿。
收得物外趣，悠然養天和。
板桥辞太母灵舆三首
作者：孔武仲
朝代：宋

吉仗凶仪备古今，哀歌仍杂管箫音。喧阗四海脩同轨，未满君王孝养心。元夕三宫綵仗随，月华灯彩近瑶池。连昌故老曾经见，似梦如醒恍自疑。郁郁陵台瑞气多，短箫声裂想悲歌。西郊泪尽身先返，唯有心随洛水波。
板桥辞太母灵舆三首·其一
作者：孔武仲
朝代：宋

吉仗凶仪备古今，哀歌仍杂管箫音。喧阗四海脩同轨，未满君王孝养心。
板桥辞太母灵轝三首·其一
作者：孔武仲
朝代：宋

吉仗凶仪备古今，哀歌仍杂管箫音。
喧阗四海修同轨，未满君王孝养心。
板桥辞太母灵轝三首·其三
作者：孔武仲
朝代：宋
体裁：七言绝句

郁郁陵台瑞气多，短箫声裂想悲歌。西郊泪尽身先返，唯有心随洛水波。
板桥辞太母灵轝三首·其二
作者：孔武仲
朝代：宋
体裁：七言绝句

元夕三宫綵仗随，月华灯彩近瑶池。连昌故老曾经见，似梦如醒恍自疑。
板橋辭太母靈轝三首·其一
作者：孔武仲
朝代：宋

吉仗凶儀備古今，哀歌仍雜管簫音。
喧闐四海脩同軌，未滿君王孝養心。
板橋辭太母靈轝三首·其三
作者：孔武仲
朝代：宋

鬱鬱陵臺瑞氣多，短簫聲裂想悲歌。
西郊淚盡身先返，唯有心隨洛水波。
板橋辭太母靈轝三首·其二
作者：孔武仲
朝代：宋

元夕三宫綵仗隨，月華燈彩近瑤池。
連昌故老曾經見，似夢如醒恍自疑。
极目亭有作
作者：孔武仲
朝代：宋
体裁：七言律诗

浩荡江风动客襟，短亭清晚一登临。乱霞藏日半天缬，渌水浸空千顷金。壮志未成游学恨，素交将散别离心。前山更有难寻景，试为閒来一苦吟。
梅径
作者：孔武仲
朝代：宋
体裁：五言律诗

一径皎无尘，浓酥点烂银。园池晴后雪，风景腊中春。采蜜蜂时背，偷香蝶命屯。都将潇洒格，分付与诗人。
梅徑
作者：孔武仲
朝代：宋

一徑皎無塵，濃酥點爛銀。
園池晴後雪，風景臘中春。
採蜜蜂時背，偷香蝶命屯。
都將瀟洒格，分付與詩人。
極目亭有作
作者：孔武仲
朝代：宋

浩蕩江風動客襟，短亭清晚一登臨。
亂霞藏日半天纈，渌水浸空千頃金。
壯志未成游學恨，素交將散别離心。
前山更有難尋景，試爲閒來一苦吟。
楸花
作者：孔武仲
朝代：宋

淡薄已无俗，秋高真出羣。
峨峨掲翠藻，漫漫缀红云。
远色天街尽，余香省户闻。
狂风晓来剧，惆怅落纷纷。